Aktuelne vesti | Page 14 | Sunedeljnik, poslovni registar registar, subotičke firme\nFudbalski klub "Spartak Ždrepčeva krv" predstavio nove igrače\nFudbalski klub "Spartak Ždrepčeva krv" polako formira ekipu za nastavak sezone. Za sada su dvojica novajlija potpisala ugovore o saradnji, a do kraja prelaznog roka biće još novih imena koja će se obavezati na vernost subotičkom superligašu.\nOdbojkaši „Spartaka“ nadigrali „Jedinstvo“ iz Stare Pazove\nU 15. kolu Superlige Srbije odbojkaši „Spartaka“ zabeležili su rutinsku pobedu od 3:0 protiv „fenjeraša“ na tabeli, ekipe „Jedinstva“ iz Stare Pazove.\nU meču pred svojim navijačima Subotičani su opravdali ulogu favorita i, sasvim zasluženo, „uknjižili“ su deveti ovosezonski trijumf u domaćem „elitnom društvu“.\nOdbojkašice Uba slavile protiv odbojkašica“Spartaka“\nU 15. kolu u prvenstvu Superlige Srbije odbojkašice „Spartaka“ gostovale su ekipi „Uba“ od koje se doživele poraz. Ub je kontrolisao meč od prvog do poslednjeg poena i nije prepustio "golubicama" veću nadu da mogu da im pokvare planove.\nKošarkašice ekipe „Art basket“ bolje od košarkašica „Spartaka“\nU 11. prvenstvenom kolu košarkašice „Spartaka“ gostovale su u Beogradu ekipi „Art basket“ od koje su izgubile rezultatom 95:63. Ekipa iz Beograda je vodeća na tabeli Druge lige Srbije i očigledno je bila prejaka za ekipu „Spartaka“.\nU sledećem kolu, izabranice Gorana Krstajića ugostiće „Radnički 2016“ iz Kragujevca.\nKošarkaši „Spartaka“ pobedili na domaćem terenu\nU derbiju 15. kola Druge lige Srbije košarkaši Spartaka su slavili protiv leskovačkog „Zdravlja“ rezultatom 79:72.\nPrvih 35 minuta domaćini su imali lepu prednost, ali pred kraj su se opustili i na kraju su morali grčevito da se bore kako bi ostvarili pobedu.\nNa kraju, ipak su trijumfovali i lepo otvorili ovogodišnju sezonu.\nNa Paliću je održana prva međunarodna konferencija u turizmu, u organizaciji Srednjeevropske mreže za razvoj privrede (CED), osnovane od strane Ministarstva spoljne trgovine Republike Mađarske, koja ima za cilj povezivanje poslovnih partnera između Mađarske i Srbije, odnosno da se unapredi već sada dobra privredna saradnja.\nU budžetu za 2020.godinu sredstva opredeljena za Fondaciju za teško obolelu decu i omladinu su nešto viša u odnosu na prethodnu i iznose 2,5 miliona dinara, ove godine povećana su sredstva i za Privremeno prihvatilište za beskućnike, kao i za novčana davanja koja se realizuju preko Centra za socijalni rad.\nEvropska nedelja prevencije raka grliće materice\nOve godine se evropska nedelja prevencije raka grlića materice obeležava od 20. do 26. januara, s ciljem podizanja svesti žena o ovoj bolesti i načinima prevencije. Zavod za javno zdravlje Subotica održaće predavanja, kao i svake godine, na ovu temu u Ekonomskoj školi „Bosa Milićević“.\nOvogodišnju kampanju će obeležiti slogan „Rano otkrivanje može sprečiti rak grlića materice“.\nVrtići „Hajdi“ u Malom Bajmoku i „Petar Pan“ u Donjem Tavankutu dobijaju nove krovove i fasade\nIz PU „Naša Radost“ poručuju da će ove godine biti sanirani krovovi i fasade na vrtićima u Malom Bajmoku i Donjem Tavankutu. Vrtići „Hajdi“ i „Petar Pan“ dugi niz godina imaju problem sa krovom i fasadom, a radovi će se početi čim se poboljšaju vremenski uslovi.\nUručeni ugovori za refundaciju sredstava za organizovanje i održavanje manifesticija\nPredstavnicima 11 udruženja, u Plavoj sali Gradske kuće, uručeni su ugovori za refundaciju sredstava za organizovanje i održavanje manifestacija na teritoriji našeg grada tokom prošle godine.\nHKC „Bunjevačko kolo“ obeležava pola veka postojanja\nHrvatski kulturni centar „Bunjevačko kolo“ obeležava pet decenija postojanja. Organizujući brojne manifestacije i sekcije „Bunjevačko kolo“ je svih ovih godina istrajni pregalac u očuvanju kulture i tradicije.\nVeliko prelo, Prelo sićanja, Noć muzeja, godišnji koncerti samo su neki od događaja koji se već godinama upisuju u kalendar našeg grada.\nOdržan jubilarni 10. „Spartans“ u hokeju za U8 i U10\nHokej klub „Spartak“ je proteklog vikenda bio domaćin desetog međunarodnog turnira „Spartanas“ za selekcije U8 i U10, koji je ove godine na Gradskom klizalištu okpio 15 ekipa u obe uzrasne kategorije.\nPlivači Spartak – Prozivke ekipni pobednici prvog Swim On Talent Kup-a\nPlivački klub „Spartak-Prozivka“ ekipni je pobednik prvog Swim On Talent Kup – a koji je u subotu, 18. januara ove godine, održan u Subotici i to u sportsko – rekreativnom centru „Prozivka“. Takmičenje je održano iz dva dela sa pregršt disciplina od kojih je svaki plivač mogao da pliva dve trke po delu takmičenja.\nFudbaleri Spartaka prvu pripremnu utakmicu odigrali nerešeno\nPrvu pripremnu utakmicu za nastavak sezone fudbaleri Spartak Ždrepčeve krvi odigrali su u Topoli protiv novog superligaša ekipe TSC.\nKošarkašice „Spartaka“ bile su efikasne na startu ovogodišnje sezone u Drugoj ligi Srbije\nMlade košarkašice „Spartaka“ bile su na visini zadatka u 10. kolu Druge lige Srbije.\nUprkos lošijoj igri u prvoj četvrtini, koju su gošće rešile u svoju korist sa 18:11, Subotičanke su, u subotu uveče, u Hali sportova, uspele da, po drugi put u tekućem šampionatu, pobede nedovoljno iskusnu ekipu beogradske „Karaburme“ sa ubedljivih 72:50.\nKošarkaši ekipe „Sveti Đorđe“ savladali ekipu „Spartaka“\nU 14. kolu košarkaši Spartaka su izgubili od ekipe „Sveti Đorđe“ sa 82:67. Time su u nastavak trke za bodove u Drugoj ligi Srbije ušli porazom.\nU predstojećoj rundi trke za bodove Subotičani će u subotu, pred domaćom publikom igrati protiv leskovačkog „Zdravlja“.\nOdbojkašice „TENT-a“ nadigrale „Spartak“\nOdbojkašice „Spartaka“ su u 14. kolu Superlige izgubile u Obrenovcu, od prvoplasirane ekipe „TENT-a“ sa maksimalnih 3:0.\nU narednom kolu Subotičanke će igrati u gostima protiv ekipe „Uba“.\nOdbojkaši Spartaka bolji od Crvene zvezde\nPosle tronedeljne takmičarske pauze proteklog vikenda odbojkaši Spartaka su u pet teških setova na svom terenu uspešno savladali beogradsku Crvenu zvezdu sa 3:2 i tako pobedom počeli drugi deo sezone, u kojoj su ambicije sam vrh tabele i borba za titulu.\nU narednom kolu odbojkaši Spartaka će ponovo na svom terenu dočekati poslednje plasirano Jedinstvo iz Stare Pazove.\nNa Prozivci i u Dudovoj šumi otvoreni parkovi za pse\nČovekovi najbolji prijatelji dobili su na Prozivci i u Dudovoj šumi svoje mesto za igru i druženje.\nVlasnici ljubimaca i građani kojima je smetalo što su psi puštani bez povodca pozdravljaju formiranje parkova.


Za podsticaje u poljoprivredi Banjaluka izdvaja 1,7 miliona KM - mojKontakt portal - Radio Televizija Kontakt\nGrad Banjaluka podržaće ove godine poljoprivrednu proizvodnju u ruralnim područjima sa oko 1,7 miliona KM.\nZa podsticaje poljoprivrednicima planirano je 900.000 KM, za subvencije za poboljšanje kvaliteta poljoprivrednog zemljišta 200.000 i 628.500 KM za aktivnosti Razvojno-edukativnog centra “Manjača”.\nPodsticaji za razvoj poljoprivredne proizvodnje i ove godine biće usmjereni za sufinansiranje voćarske i proizvodnje u zaštićenim prostorima, izgradnje hladnjača i sušara i objekata za uzgoj stoke, nabavku opreme i poljoprivredne mehanizacije.\nZa privođenje zemljišta kulturi, ovogodišnji program koncipiran je na drugačiji način u odnosu na prethodne godine, tako što su za kategorije korisnika koji mogu ostvariti pravo na dodjelu ovih sredstava utvrđeni procentualni iznosi od ukupnih sredstava predviđenih za ove namjene.\n“Cilj je da se prioritetno podrže veća gazdinstva sa cjelovitijim projektima čiji će rezultat biti značajniji efekti”, rečeno je Srni u Centru za razvoj poljoprivrede i sela, putem kojeg se i plasiraju podsticaji.\nU Centru navode da će aplikanti sada biti obavezni da dostave samo zahtjev za izradu projekta za parcelu, za razliku od dosadašnje prakse da dostavljaju projekte prije utvrđivanja faktičkog stanja.\nOvaj program, koji će se pred gradskim odbornicima naći na zasjedanju u srijedu, 6. februara, sadrži još dvije značajne novine kojima je definisano da je korisnik sredstava dužan da na parceli zadrži proizvodnju najmanje tri godine, kao i da nakon realizacije dostavi izvještaj o utrošku dodijeljenih sredstava.\nIz Centra za razvoj poljoprivrede i sela, čije su primarne aktivnosti usmjerene ka razvoju ruralnog područja, najavili su da će sredstva za subvencije biti dodijeljena putem javnih poziva.\nPoziv za ove podsticaje je u toku i zainteresovani poljoprivrednici sve informacije mogu dobiti u Centru za razvoj poljoprivrede i sela.\nProjekat finansira Međunarodni fond za ruralni razvoj, a realizuje Jedinica za koordinaciju poljoprivrednih projekata pri Ministarstvu poljoprivrede, šumarstva i vodoprivrede Republike Srpske, u saradnji sa Resorom za pružanje stručnih usluga u poljoprivredi.\nU Centru za selo ističu da će ove godine biti nastavljena izrada resursne karte na ruralnom području Banjaluke, kao dokumenta u kojem će se, analizom postojećeg stanja i identifikacijom svih raspoloživih resursa, formulisati prioriteti i pravci budućeg djelovanja s ciljem stavljanja u funkciju razvojnih potencijala na ruralnom području.\nResursna karta predstavljala bi i polazni dokument za izradu strategije ruralnog razvoja.\nBiće nastavljene i aktivnosti radi stavljanja u funkciju tržnice domaćih proizvoda na mjestu devastirane tržnice u naselju Lazarevo, uspostavljanje brenda “Krajiška kuća”, te otvaranje “Hercegovačke kuće” u okviru saradnje gradova Trebinje i Banjaluka.\nS ciljem stavljanja turističkih potencijala u funkciju razvoja, u okviru aktivnosti na unapređenju turističko-rekreativne ponude na Manjači, planirana je izrada studija, projektnih zadataka i drugih dokumenata neophodnih za realizaciju projekta “Turističko-rekreativni centar Manjača”, a u saradnji sa Arhitektonskim fakultetom izrada idejnog rješenja uređenja prostora oko jezera Šljivno kao privlačnog izletišta.\nBiće nastavljene i aktivnosti na uspostavljanju prihvatilišta i karantina za životinje, kao i na izgradnji stočnog groblja.\nUpotreba GMO u RS čeka usvajanje zakona\nZa vikend deset ljudi umrlo od gripa


Novosti: Provokacije Prištine uoči sastanka u Briselu, patrole VS i Kfora redovne aktivnosti - Kosovo Online\n11. Avgust 2020. • 11:26\nPokušaji Prištine da, mimo svih sporazuma, ubaci pripadnike Kosovskih policijskih snaga u sinhronizovane patrole Vojske Srbije i Kfora duž administrativne linije, imaju za cilj da se zaokruži stvaranje "kosovske vojske", prenose Novosti.\nOva nova kockica u mozaiku projekta stvaranja "kosovske države" nadovezala se na seriju provokacija Prištine, i to uoči nastavka dijaloga u Briselu, 7. septembra.\nTenzije su već podignute najavama o usvajanju Zakona o zaštiti vrednosti borbe OVK i pretnjama kosovskih Albanaca da će se izaći iz pregovora o normalizaciji odnosa ukoliko Beograd ne povuče poternice za pripadnicima OVK.\nKako bi prikrila svoje planove, Priština je lopticu pokušala da prebaci na teren Srbije, optužujući Vojsku Srbije da je 7. avgusta u Karačevu prešla administrativnu liniju i "ušla na teritoriju Kosova".\nNa to je oštro odgovorio srpski ministar odbrane Aleksandar Vulin, koji je uzvratio da je reč o jednovremenoj patroli srpske vojske i Kfora:\n“Nikakvog ilegalnog prelaska nije bilo. To je redovna aktivnost. Već nekoliko dana na delu su pokušaji Prištine da još jednom napadne Vojsku Srbije i da kažu kako se ne poštuju međunarodni sporazumi i kako Beograd gazi administrativnu liniju. A zapravo je njihov cilj da se u jednovremene patrole ubace pripadnici Kosovskih policijskih snaga. VS je to odbila nekoliko puta, mi imamo potpisan sporazum sa Kforom, ni sa kakvim KPS“, rekao je Vulin, i dodao da Beograd ne prepoznaje nikoga osim Kfora kao nekog ko je zadužen za mir i bezbednost na Kosovu i da svaka druga oružana formacija predstavlja bezbednosnu pretnju.\nVulin je pojasnio da je jednovremena patrola između Vojske Srbije i Kfora i regionalne komande "Istok", odnosno turskog kontingenta, uz dva iz kontingenta SAD, od 16.50 do 18.10 imala jednovremenu patrolu iz pravca sela Muhovac do sela Donje Karačevo, po unapred utvrđenoj administrativnoj liniji.\nSagovornici "Novosti" kažu da su dogovori Kfora i Vojske Srbije o sinhronizovanim patrolama proistekli iz Kumanovskog vojno-tehničkog sporazuma, a ministar Vulin pojasnio je da je sporazum kojim se predviđa na koji način se ugovaraju patrole, kada, gde i kako se kreću, potpisan 2001.\nGeneral Dragan Paskaš, nekadašnji načelnik Generalštaba Vojske SCG objašnjava za "Novosti" da već godinama postoje tzv. vruća telefonska linija i sinhronizovane patrole VS i Kfora, a koje su ustanovljene zbog čestih provokacija sa albanske strane duž administrativne linije.\n“Ovi pokušaji da se pripadnici tzv. Kosovske policije ubace u ove patrole je još jedna provokacija kako bi se legalizovali i zaokružila priča o nezavisnosti. Kao što su pripadnici civilne zaštite polako obukli uniforme KPS, tako se sad članovi KPS "uguravaju" u ove patrole, da bi se obučavali i spremali za ozbiljnije oružane snage i buduće graničare granice koju tako silno žele”, rekao je Paskaš.\nGeneral u penziji Mitar Kovač kaže nam da Srbija ne sme da pristane na ovaj trik kosovskih vlasti.\n“Iz Kfora je saopšteno da zajedno sa Vojskom Srbije od 2008. rutinski sprovode sinhronizovane patrole duž administrativne linije, kako bi se osigurala bezbednost. Dodaje se i da Kfor sprovodi zajedničke patrole sa kosovskim bezbednosnim organizacijama u blizini administrativne linije, kao i da sarađuje sa njima na teritoriji cele pokrajine. Naglašeno je da je saradnja Srbije na administrativnoj liniji u skladu sa mandatom Kfora, shodno Rezoluciji 1244 SB UN i Kumanovskim sporazumom. Pristajanje Srbije da pripadnici KPS budu u patrolama sa našom Vojskom i Kforom bilo bi pogubno. To bi Prištini dalo dodatni argument pred međunarodnom zajednicom i tamošnjom javnošću da su, eto, nekakva država i u pogledu obezbeđivanja 'granica'", izjavio je Kovač.\nZa Dejana Miletića iz Centra za proučavanje globalizacije, nema dileme da čitav niz poslednjih poteza Prištine ima za cilj opstrukciju daljih razgovora sa Beogradom, kako bi dobili na vremenu do predsedničkih izbora u SAD, uzdajući se u poraz Donalda Trampa.\n“Sve ovo što se sada dešava pokazuje i da su pripadnici OVK, odnosno kriminalno-teroristički krugovi, pravi 'gospodari' na Kosovu, a ne političke strukture i institucije. Oni sve čine da zaštite sebe i svoje poslove, uključujući i dizanje tenzija i stvaranje nestabilnosti čak i kroz pokušaje da članovi KPS patroliraju sa VS i Kforom”, napominje Miletić.\nIz Srpske liste u ponedeljak su reagovali na optužbe da se "ne oglašavaju kada je na dnevni red parlamenta u Prištini stavljena rasprava o spornom zakonu o zaštiti vrednosti OVK".\n“Nije ni čudo što je pokrenuta kampanja napada na SL i legitimne predstavnike Srba s KiM, jer je u pozadini želja da SL svojim prisustvom na sednici skupštine i glasovima "protiv" da kvorum za odlučivanje i donošenje zakona koji su protivni interesima srpskog naroda. A sednica je i prekinuta zbog nedostatka kvoruma i donošenje zakona je neizvesno zbog toga. Mi smo o tom zakonu o nekakvoj zaštiti vrednosti OVK svoje mišljenje više puta javno pokazali. Član Predsedništva SL Ivan Todosijević gonjen je zbog izrečene istine o Račku i zato što branimo isključivo interese srpskog naroda, a ne lične i interese stranih finansijera” kažu u SL.\nadministrativna linija Srbija Kosovo Žandarmerija KFOR administrativni prelaz Granica\nKastrati: Srpska žandarmerija patrolirala sa Kforom u Karačevu\nZeka: Ekonomski sporazum ima uticaj na odnose Kosova i Srbije\nVučić: Spremni smo za razgovore, ali za tango je potrebno dvoje\nJanjić: Specijalni sud je počeo da radi


Vesti online / Sport / Fudbal / "Mislio sam da se šale da je Roma izbacila Barselonu"\n"Mislio sam da se šale da je Roma izbacila Barselonu"\nMenadžer Liverpula Jirgen Klop izjavio je da je mislio da je šala kada su mu preneli da je Roma eliminisala Barselonu posle velikog preokreta u četvrtfinalu Lige šampiona.\nNije verovao u vest sa rimskog "Olimpka": Jirgen Klop, menadžer Liverpula\nRoma je, nakon poraza na Nou Kampu 4:1, u revanšu napravila veliko iznenađenje pobedom 3:0 i zajedno sa Liverpulom, koji je izbacio Mančester Siti, prošla dalje među četiri najbolja tima.\n- Rekli su mi posle utakmice da je Roma eliminisala Barselonu i mislio sam da se ljudi šale. Ne zato što ne poštujem Romu, ima odličan tim, već nisam očekivao, iako znam da je moguće - rekao je Klop britanskim medijima.\nNemački stručnjak je podsetio da je Roma prošlog leta ostala bez Mohameda Salaha, baš zbog transfera u Liverpul, ali i da je i dalje snažna.\n- "Roma je u polufinalu, to je velika stvar - kaže Klop.\nRivali Rome i Liverpula biće poznati u sredu uveče posle revanša Real Madrid - Juventus (3:0) i Bajern - Sevilja (2:1).\n* Rimljani slave, Džeko: A, davali su nam pet odsto šansi\n* Vapaj iz Sitija: Uvedite VAR


Visoka predstavnica EU Federika Mogerini saopštila je danas povodom Dana ljudskih prava da će Unija nastaviti da zagovara, brani i promoviše ljudska prava na svim mestima u svetu gde su ona ugrožena.\nU svetlu aktuelnih, rastućih izazova za ljudska prava i vladavinu zakona i u kontekstu globalne ekonomske krize, siromaštva i sve veće nejednakosti, dokumenti poput Međunarodnog pakta o građanskim i političkim pravima i Međunarodnog pakta o ekonomskim, socijalnim i kulturnim pravima ostaju oslonac EU u unapređenju i odbrani ljudskih prava i osnovnh sloboda, navela je Mogerini u saopštenju.\nTa dva temeljna dokumenta su utvrdilagrađanska, politička, ekonomska, kulturna i socijalna prava koja pripadaju svim ljudima od rođena do kraja života i promenilasudbinu mnogih, rekla je ona.\n"Novi Akcioni plan o ljudskim pravima i demokratiji koji je EU usvojila u julu pridaje jednaki značoj svim tim pravima i nastoji da ih kroz konkretne akcije promoviše i obezbedi njihovo ispunjavanje", istakla je Mogerini.\nEU je više nego ikad posvećena pomaganju civilnim organizacijama i drugim akterima u promovisanju zaštite i poštovanja ljudskih prava, bilo da je reč o građanskim, socijalnim ili ekonomskim i kulturnim pravima, dodala je ona.


Volkswagen Golf 1.2 TSI Trendline DSG 3V...\nSportiva 215/60 R16 XL Sportiva Snow Win\nNaslovna > Automobili > Toyota > Supra > Supra sa BMW-ovim agregatom\nSupra sa BMW-ovim agregatom\nJapanski proizvođač inzenadio je mnoge kada je objavio informaciju da će se ispod poklopca motora sportskog modela Supra naći pogonska jedinica drugog proizvođača...\nNova generacija Supre pogonski agragat će dijeliti sa BMW Z4 modelom. Glavni inženjer Toyote Tecuja Tada objašnjava kako se kompanije odlučila na ovo odluku prvenstveno zbog istraživanja tržišta i želje kupaca, a svi rezultati su upućivali na redni šestocilidarski agregat. Pošto se Supra neće proizvoditi u ogromnim količinama, proizvođaču nije ispaltiv razvoj sosptvenog motora ove konfiguracije, već je isti preuzet iz BMW-ovih modela Z4 M40i i M340i.\nOvaj agregat radne zapremine 3,0 l uparen je sa osmostepenim automatskim mjenjačem. Bez obzira što su dvije kompanije zajedno ušle u ovaj projekat, obećavaju da će iz njega izaći potpuno dva različita automobila, koja će se prvenstveno razlikvoati po izgledu. Predstavljanje nove Toyota Supre očekuje se na sajmu automobila u Detroitu, koji svoja vrata otvara 13. januara naredne godine.


eu.me - Crna Gora stvorila sve uslove da zaštiti svoje potrošače\nCrna Gora stvorila sve uslove da zaštiti svoje potrošače\npetak, 13 mart 2020 13:03\nOna je, gostujući u emisiji „Evropa“ na Radiju Crne Gore, istakla da je u tom dijelu postignut visok nivo usklađenosti nacionalnog zakonodavstva sa pravnom tekovinom EU, a da je dosta urađeno i u dijelu institucionalnog uređenja i jačanju amdinistrativnih kapaciteta za sprovođenje seta zakona kojima se štite potrošači.\n„Potrošaču je, u skladu sa zakonom, omogućeno da zaštitu svog prava zatraži neposredno kog trgovca, ukoliko nije zadovoljan tim prozivodom ili uslugom, a ukoliko nije uspio na taj način da riješi problem, ima pravo da se obrati nadležnim inspekcijama čije je kompletno radno vrijeme posvećeno samom potrošaču“, rekla je Đurđić, dodajući da vidi veću zainteresovanost potrošača za žalbe i zaštitu njihovih prava.\nĐurđić, koja je član Radne grupe za poglavlje 28 - Zaštita potrošača i zdravlja, istakla je da je u dijelu zaštite zdravlja u velikoj mjeri ispraćeno evropsko zakonodavstvo. Osvrnula se na Zakon o ograničavanju duvanskih proizvoda i saopštila da podaci iz nadzora ukazuju na kršenja propisa, najviše u oblasti turizma i ugostiteljstva.\n„Imamo povratnike koji krše propis i mišljenja smo da propisane novčane kazne ne doprinose sprečavanju kršenja tih odredbi i dat je predlog da u tom dijelu zakon treba promijeniti i povećati kazne“, rekla je Đurđić.\nOna je komentarisala i snabdjevenost prodavnica i apoteka u Crnoj Gori, u jeku dešavanja u vezi sa korona virusom, ističući da su trgovine u Crnoj Gori snabdjevene svim vrstama roba dovoljnim za potrebe građana. „Nema potrebe da građani podliježu panici i snabdijevaju se većim količinama, jer ima dovoljno robe da zadovolji njihove potrebe“, poručila je glavna tržiša inspektorka.


Šta čeka Evropu u 2018. godini? - Dijalog.net\nNaslovna Politika Evropska unija Šta čeka Evropu u 2018. godini?\nBrisel, 09. januar 2018. – Evropljani još nisu odlučili šta žele zajedički da rade. Na okupu ih drži očigledno snažan narativ, koji, kao rat i mir '50-ih, još treba da bude potvrđen. Šta Evropu čeka u 2018, ograničenu kakva jeste, sa silama koje napuštaju svoju ulogu ili se ne slažu oko njenih fundamentalnih principa?\nPrenosimo autorski tekst Antoana Ripola (direktor Kancelarije za vezu sa Kongresom SAD Evropskog palamenta u Vašingtonu), koji je objavljen na portalu Euractiv.\nRuske vojne vežbe koje simuliraju agresiju na Zapad mogle bi biti baš to – vežbe. Aneksija Krima je možda dovoljna da umiri ruskog medveda, sigurnog u saznanje da mu je zaleđe garantovano. Ali verovatni izbor Vladimira Putina za nekoliko meseci moglo bi da najavi novi okidač rata između Moskve i zapadnog sveta oslabljenog unutrašnjim razlikama.\nU vreme kad čak ni neizvesnosti nisu izvesne, postoji sve veći osećaj i na dnevnom nivou da Evropu vidimo sve više izolovanom u njenoj odbrani međunarodnog svetskog poretka zasnovanog na saradnji, visokom standardu i poštovanju osnovnih ljudskih prava.\nVreme je i za Evropu da izgradi robusniju ekonomiju, prevaziđe nezaposlenost i dovrši zajedničko tržište.\nNeće biti odbrane viskokog životnog standarda i osnovnih principa sve dok nacije odlučno ne dele svoj suverenitet. Posvećenosti bezbednosti neće biti dok ne bude postojalo ukorenjeno osećanje deljenja zajedničke sudbine. Neće biti značajnog ekonomskog i socijalnog napretka bez ekonomskog obima koji dozvoljava jedino stinski integrisan ekonomski model.\nPredhodno Trivan: U 2018. preispitivanje statusa zaštićenih prirodnih dobara\nSledeće EU se priprema da odredi 2025. kao krajnji rok za sledeći talas proširenja\nTop Tags Politika lokalna samouprava Evropska unija Srbija i Evropska unija konkurs Pravosuđe Evropska komisija vladavina prava Civilno društvo Društvo OCD evropske integracije mladi Vlada Republike Srbije mediji


Halcom One - "Open Banking" rešenje, prilagođeno PSD2 direktivi | Halcom.rs\nRevidirana Direktiva Evropske Unije u vezi sa platnim uslugama ili PSD2, kao i povezana inicijativa „Open Banking“, imaće veliki uticaj na budućnost finansijskog sektora. Banke će biti u obavezi da otvore API-je, uz saglasnost svojih korisnika, obezbede pristup informacijama o računima i transakcijama i omoguće odobrenje naloga direktno sa računa korisnika.\nNa ovaj način, balans moći prebacuje se na klijente, dok će vendori moći da ponude sveobuhvatne preglede finansijskih podataka korisnika i razviju sopstvene platforme za plaćanje. Ovo je, takođe, prilika za banke da se angažuju, iskoriste pristup računima drugih banaka sa ciljem razvijanja novih servisa sa dodatnom vrednošću. Ukratko, revidirana Direktiva donosi prednosti svim uglovima finansijskog trougla: korisnicima, bankama i vendorima, a Halcom One, kao sveobuhvatna platforma, približava ove prednosti svim zainteresovanim stranama.\nPrednosti PSD2 za korisnike\nImplementacija PSD2, prebacuje balans moći na klijente, obezbeđujući im nekoliko dodatnih prednosti:\nPotpuni pregled svih finansijskih transakcija i niže povezane troškove\nTrenutno, banke klijentima dostavljaju izvode i stanja po računima, u nestandardizovanim formatima kroz niz alata i rešenja. Sa PSD2, klijenti će zapravo biti u mogućnosti da odluče gde i pod kojim uslovima žele da pristupe svojim finansijskim podacima i izvrše plaćanja. Dobiće sveobuhvatni pregled svih računa putem unapređenih aplikacija razvijenih od strane banaka i vendora (TPPs).\nKraće vreme obrade naloga, veći izbor alata za plaćanje i niži troškovi\nDanas, korisnicima većinu plaćanja obrađuju posrednici, što povećava komplikacije, troškove obrade i prouzrokuje kašnjenje prilikom prenosa sredstava sa računa uplatioca na račun primaoca. Sa PSD2, vendora (npr. Fintech, trgovci, online prodavnice, telekomunikacione kompanije, provajderi energije), moći će da vrše plaćanja direktno sa korisničkog naloga. To će klijentima pružiti širi izbor mogućnosti plaćanja i omogućiti realno vreme plaćanja, manje transakcione naknade i samim tim, bolje korisničko iskustvo.\nPrednosti Open Banking-a za banke\nKljučni zahtev PSD2 je da banke omoguće pristup unutrašnjim IT sistemima vendorima (third-party providers - TPPs).\nBanke mogu odlučiti da ostanu pasivne kada dođe do primene ovih promena i uraditi samo minimalna prilagođavanja. Međutim, preporučuje se mnogo aktivniji pristup. U ovom slučaju, banke će pripremiti strategiju rasta, koja će uzeti u obzir mogućnosti pristupa računima drugih banaka i saradnju sa fintech kompanijama i vendorima. Sarađujući sa kompanijama koje poseduju neophodnu stručnost i pružaju rešenja u ovom segmentu, inovativna banka može ponuditi svojim korisnicima i korisnicima drugih banaka, odlično korisničko iskustvo napredne platforme koja pruža jedinstven i kompletan pregled svih finansijskih poslova, inovativne komplementarne proizvode i usluge i plaćanje u realnom vremenu uz niže naknade.\nBanke koje razviju najsavremenije platforme i pruže izuzetno korisničko iskustvo, imaće konkurentsku prednost u osvajanju kupaca i izgradnji partnerstava.\nPrednosti PSD2 za vendore\nVendori mogu koristiti PSD2 biznis model da razviju sopstvenu platformu za plaćanje koja će im pomoći da redukuju naknade za transakcije i izgrade čvršću vezu sa svojim korisnicima. Ovo je veoma važno za velike korporacije koje se trenutno suočavaju sa velikim troškovima naplate, svojih proizvoda i usluga (npr. telekomunikacione kompanije, trgovci, provajderi energije, osiguravajuća društva). Pored informacija o bankovnim računima, ove institucije će moći da pruže sveobuhvatnu sliku o finansijskoj situaciji korisnika putem integrisanih online ili mobilnih portala. S tim u vezi, poželjna je saradnja sa kompanijama koje poseduju znanje i iskustvo iz bankarskog sektora.\nUkratko, PSD2 donosi neograničene mogućnosti za sve tri zainteresovane strane finansijskog trougla. Halcom je predstavio rešenje, koje u skladu sa zahtevima PSD2 - Halcom One će bankama i vendorima omogućiti da kreiraju inovativne proizvode sa sjajnim korisničkim iskustvom, stavljajući korisnike na prvo mesto.


Dodik: Srpska i BiH će dobiti napajanje gasom sa gasovoda koji gradi Azerbejdžan\n26.10.2019. / 15:30\nBAKU – Srpski član Predsjedništva BiH Milorad Dodik izjavio je, nakon sastanka sa predsjednikom Azerbejdžana Ilhamom Alijevim u Bakuu, da će Republika Srpska i BiH dobiti napajanje gasom sa gasovoda koji gradi Azerbejdžan.\nMihajlović: Stvaramo uslove za direktnu liniju Beograd-Baku\n21.05.2018. / 13:20\nBAKU – Potpredsjednica Vlade Srbije i ministarka građevinarstva, saobraćaja i infrastrukture Zorana Mihajlović potpisala je danas u Bakuu dva sporazuma sa Azerbejdžanom – Sporazum o vazdušnom saobraćaju i Sporazum o međunarodnom drumskom saobraćaju između dvije zemlje.\nDobri politički odnosi u Crnoj Gori preduslov za razvoj turizma\n03.04.2014. / 19:15\nBAKU, Bezvizni režim za građane Azerbejdžana i dobri politički odnosi preduslovi su za dalji razvoja turizma, ocijenjeno je na sastanku crnogorskog ministra turizma Branimira Gvozdenovića sa predstavnicima azerbejdžanskih turističkih agencija.\nPredsjednik PKS pozvao investitore iz Azerbejdžana\n28.11.2012. / 14:56\nBAKU, Predsjednik Privredne komore Srbije (PKS) Miloš Bugarin, na drugom zasjedanju Međuvladine komisije za trgovinu i saradnju Srbije i Azerbejdžana, pozvao je investitore iz te zemlje da investiraju u proizvodnju u Srbiji i objasnio da tako dobijaju mogućnost bescarinskog izvoza\nIzetbegović na Biznis forumu u Bakuu\n19.10.2012. / 13:35\nSARAJEVO, Predsjedavajući Predsjedništva BiH Bakir Izetbegović prisustvovao je tokom zvanične posjete Azerbejdžanu Biznis forumu na kojem učestvuje 50 kompanija iz Azerbejdžana i BiH koje su zainteresovane za poslovnu saradnju dvije zemlje.\nVujanović u Bakuu od danas do 1. jula\n28.06.2012. / 12:45\nPODGORICA, Predsjednik Crne Gore Filip Vujanović učestvovaće u radu Kran Montana foruma koji se ove godine održava pod pokroviteljstvom predsjednika Azerbejdžana Ilhama Alijeva, u Bakuu, od danas do 1.jula.\nZahtjev da Hrvatska sa članicama CEFTA trguje pod posebnim uslovima\n20.04.2012. / 7:40\nSARAJEVO, Predstavnici država članica CEFTA dogovorili su u Bakuu, glavnom gradu Azerbejdžana, da će od Evropske komisije tražiti da Hrvatska zadrži pravo da sa članicama CEFTA trguje pod posebnim uslovima, kada se ulaskom Hrvatske u Evropsku uniju /EU/ promijene kriterijumi\nKredit od Azerbejdžana za dionicu Koridora 11\n02.02.2012. / 12:25\nBAKU, Predstavnici Srbije i Azerbejdžana potpisali su Sporazum o zajmu te zemlje za izgradnju dionice Koridora 11, od Ljiga do Preljine, vrijednog 300 miliona evra.


Ukinute zabrane kretanja za kamione u pojedinim zemljama\nBeocontrol Logistic > News > saveti > VAŽNO OBAVEŠTENJE: Ukinute zabrane kretanja za kamione u pojedinim zemljama\nŠirenje korona virusa sve više utiče na drumski prevoz robe u Evropi. Da bi se izbegle gužve, omogućilo neometano snabdevanje i fleksibilnija organizacija poslovanja, pojedine države ukidaju zabrane za teretnjake tokom dana vikenda ili praznika. U nastavku Vam predstavljamo spisak zemalja kod kojih su ukinute zabrane kretanja za kamione!\nSlovačka Republika ukinula je zabrane kretanja za teška teretna vozila za datume 10, 12. i 13. april 2020. godine, potvrdilo je Udruženje drumskih prevoznika Slovačke (ČESMAD Slovakia).\nPrevoznici podsećaju da Slovačka uvodi pojačanu kontrolu na granicama sa Austrijom, Mađarskom, Češkom i Poljskom pa se od 8. aprila do 17. aprila 2020. godine mogu očekivati duža zadržavanja na granicama.\nMinistarstvo saobraćaja odobrilo je ukidanje zabrane saobraćaja za kamione u periodu od 16. do 21. aprila i od 30. aprila do 3. maja. Ukoliko vozač dolazi u Grcku i nakon utovara/istovara odmah izlazi iz Grcke – ne podleže merama karantina.\nNa osnovu odluke Ministarstva saobraćaja Češke, od 13. marta ukinuto je ograničenje vožnje vikendom i državnim praznicima, na svim autoputevima i državnim putevima I prioriteta.\nIzuzetak od ovog pravila su delovi autoputa D1, D2, D5, D8 i D11 u pravcu graničnih prelaza, u periodu od 60 dana počev od 19. marta, podseća IRU u svom izveštaju o situaciji u transportu u uslovima pandemije covid-19.\nZabrana kretnja za teška teretna vozila vikendom ukinuta je do daljeg (počev od 27. marta).\nU celoj Austriji ukinuta su ograničenja vožnje vikendom i državnim praznicima za teretna vozila preko 7,5 tona, do 19. aprila.\nNa teritoriji cele Mađarske delimično ukinute zabrane kretanja za kamione – ograničenje vožnje vikendom i državnim praznicima za kamione težine veće od 7,5 tona, počev od 20. marta.\nNa teritoriji cele Italije ukinuto je ograničenje vožnje vikendom i državnim praznicima za kamione težine veće od 7,5 tona.\nRoba može biti dopremana i otpremana sa teritorija označenih kao visokorizična. Transport robe se smatra neophodnim poslom-vozači mogu da ulaze i izlaze sa označenih teritorija kao i da se kreću unutar njih uz limitaran boravak i kontakt samo za potrebe dostave i preuzimanja robe.\nNemačka privremeno ukinula zabrane vikendom i drzavnim praznicima, ali se propisi razlikuju po oblastima. Sva izuzeća možete pogledati ovde.\nMinistarstvo unutrašnjih poslova Rumunije je 4. aprila 2020. godine definisalo nove mere po pitanju odvijanja transporta na teritoriji Rumunije radi prevencije širenja Korona virusa.\nU slučaju tranzitiranja teritorije Rumunije vozači kod sebe moraju imati popunjen formular, koji možete preuzeti OVDE\nPreko prelaza Srpska Crnja i Đerdap od 6. aprila 2020. godine obustavljen je tranzitni drumski saobraćaj ka Rumuniji, tako da će kamioni koji tranzitiraju preko teritorije ove zemlje, od danas iz naše zemlje moći da izađu samo preko prelaza Vatin.\nOvo je mera koju su vlasti susedne zemlje donele zbog pandemije koronavirusa i odnosi se isključivo na tranzit robe, dok će preko prelaza Srpska Crnja i Đerdap u Rumuniju i dalje moći da istupaju kamioni, čije je krajnje odredište ova država, odnosno koji robu istovaraju u toj zemlji, saopštila je Uprava carina.


Energyobserver - BLIC / BIZNIS / MOJ BIZNIS / BIZNISI PUCAJU, ALI KO IMA PARE - OVDE TREBA DA ULOŽI U SRBIJI IH IMA SVE VIŠE, A ONO ŠTO DRŽAVA SADA PLANIRA TEK ĆE IM DATI VETAR U LEĐA\nBLIC / BIZNIS / MOJ BIZNIS / BIZNISI PUCAJU, ALI KO IMA PARE - OVDE TREBA DA ULOŽI U SRBIJI IH IMA SVE VIŠE, A ONO ŠTO DRŽAVA SADA PLANIRA TEK ĆE IM DATI VETAR U LEĐA\nOno što je prvenstveno, kako poznavaoci kažu, podstaklo ugrađivanje solarnih panela jeste pojeftinjenje solarne tehnologije. Cena instaliranja solarnih panela i prateće opreme u poslednjih desetak godina smanjena je za oko 90 odsto. I drugo, investicija u ugradnju solarnih sistema za prosečno domaćinstvo otplati se za sedam do osam godina.\nGrađane, kako tvrdi Miodrag Vuković, doktor nauka i osnivač firme Conseko koja se bavi razvijanjem projekata i primenom solarne energije, najpre privlači ideja o uštedi u potrošnji struje.\nKako kaže, već sa dva solarna panela ugrađena na jednom domu, porodica može da uštedi čak 15 odsto mesečne potrošnje struje. Sa povećanjem broja panela, povećava se i procenat uštede na računu za struju.\nPrvo što zainteresovani građani treba da znaju jeste koliko kilovat časova električne energije mesečno troše, pa da na osnovu toga mogu dalje da računaju koliko solarnih panela bi im bilo potrebno, kaže Vuković.\nRecimo, prosečno domaćinstvo troši oko 600 kilovat časova na mesečnom nivou. Sa dva kilovata solarnih panela mogu da proizvode od 200 do 250 kilovat časova, te bi za toliko mogli da smanje utrošnju električne energije koju preuzimaju iz mreže.\n"Taj sistem za dva kilovata je sistem bez baterija, koštao bi oko 3.000 evra. Ipak, ne mora to da bude najmanja investicija, moguće je recimo ugraditi i solarni panel od jednog kilovata, što bi bilo oko 1.600 evra", ističe naš sagovornik.\nSolarni paneli mogu se ugraditi samo na kuće, fabrike, odnosno cele zgrade, dok za stanove pojedinačno to još uvek nije moguće, objašnjava Vuković.\nKako kaže, za jednu kuću se ta investicija može otplatiti za sedam do osam godina i to direktno kroz uštede, što je kako kaže, na neki način čak i povoljnije od čuvanja novca u banci.\n"Čovek kada čuva novac u banci kamata mu je jedan do dva odsto godišnje, a ovde je preko 10 odsto investicije za tih recimo do osam godina. Naravno, ovde govorimo o povratu investicije u odnosu na trenutnu cenu električne energije, a jasno je da će sigurno poskupljivati pre svega zbog emisija ugljen-dioksida i obaveza da se te emisije smanje", ocenjuje Vuković.\nPreduzeća su veoma zainteresovana i mnoga već imaju ugrađene oslarne sisteme, dok se neprestano ostali interesuju, dodaje naš sagovornik.\n"Njima se više isplati jer je manja cena po kilovatu u odnosu na domaćinstva. Pored toga, privreda ima mogućnost i da za svoje investicije vrati uloženi PDV, tako da je onda to još isplativije", objašnjava Vuković.\nPrema njegovim rečima, iz godine u godinu raste interesovanje za ugradnu solarnih sistema. Prethodnih godina, kako kaže, uglavnom su to bili investitori zainteresovani da eksperimentalno isprobaju ovu energiju, dok je sada sve više interesantno i za domaćinstva, posebno ona koja imaju veću potrošnju električne energije leti - poput korišćenja klima uređaja i slično.\nNovi Zakon proizveo bi "pravi bum"\nNovi zakon o energetskoj efikasnosti, čije usvajanje se uskoro očekuje, mogao bi da napravi "bum" u primeni solarnih panela, ocenili su u Privrednoj komori Srbije (PKS).\nUpravo PKS bi trebalo da vodi registar pružalaca energetskih usluga, a kako su naveli, tim zakonom bi se omogućilo malim privatnim vlasnicima solarnih panela da višak svoje struje prodaju EPS-u uvesti znatne promene na tržištu. Takođe, biće verovatno dozvoljeno i formiranje udruženja, odnosno zadruga, kako bi se mali proizvođači na određeni način organizovali.\nPrema rečima našeg sagovornika, u periodu dana kada nema potrošnje struje, recimo, neki period dana kada niko nije kod kuće, tada se ta električna energija vraća u mrežu koju pravi njihova mini centrala, a to je deo energije koji bi se mogao iskoristiti za prodaju.\n"Sada bi trebalo sačekati zakon, kada će sve detaljnije moći da se sagleda koliko će fizička lica moći da naplaćuju po kilovat času energije, odnosno da li će moći samo da umanjuju kilovat čas za kilovat čas ili će imati i pdređenu naknadu za to", kazao je Vuković.


08/03/2021 | 12:34 ⇒ 20:14 | Autor: SRNA\nPredsjednik Srbije Aleksandar Vučić zahvalio je mladoj Biljani Čekić, koja je glumila djevojčicu u filmu "Dara iz Јasenovca", za sve što je tako mnogo, a sa malo godina, uradila za cjelokupan srpski naroda, za Srbiju i za Republiku Srpsku, te joj poželio uspjeh u daljem radu.\nAleksandar Vučić i Biljana ČekićFoto: nezavisne novine\nVučić je, poslije susreta sa Biljanom Čekić i njenom porodicom, ocem, sestrom i bratom, rekao da je posebno ponosan što je mogao da ih sve ugosti.\n- Posebno sam ponosan jer Biljana je, iako nam za takav film nikada neće dati Oskara, zaslužila i više od Oskara. U srpskom narodu i kod građana Srbije kao da je dobila više od Oskara - rekao je Vučić nakon susreta u vili Mir na Dedinju.\nOn je naveo da je Biljana simbol ne samo jedne fantastične uloge, koju je odigrala, već je uvjeren da će još mnogo takvih i boljih uloga biti pred njom u životu.\n- Ovo je toliko važno za cjelokupan srpski narod da njenu ulogu nikada nećemo zaboraviti. Ona je to uradila na predivan način, sa mnogo emocija - rekao je Vučić i dodao da je porodica mlade glumice skromna, da su to dobri ljudi, onakvi kakve ih je većina Srbije i naroda zamišljala.\nVučić je dodao da je Biljana željela da upozna srpskog glumca Miloša Bikovića, koji se trenutno nalazi u Sjevernoj Makedoniji, ali je bio mnogo radostan kada je čuo za ovu želju, tako da će se upoznati neki drugi dan.\nBiljana je rekla da joj je veoma drago što je posjetila Beograd i zahvalila Vučiću što je predivno ugostio nju i njenu porodicu.\nOna je dodala da je prošetala Beogradom, koji je divan grad i da joj je drago što je došla i upoznala sve divne ljude.\nPredsjednik Srbije prethodno je svom ženama čestitao 8. mart i naglasio da su mušakrci bez žena ništa, bez njihove podrške i pomoći i da su žene oslonac i stub društva.\n- U budućnosti treba da omogućavamo više prostora za njihovo odlučivanje. Onda ćemo sigurno uvijek imati mir i prije svega umjeti da gledamo u budućnosti i da na čak, usudio bih se reći, pravičniji način rješavamo sve probleme sa kojima se suočavamo - dodao je Vučić.\n16:56 > Prekinuta sjednica SB UN, Rusija tražila da Priština ukloni zastavu


Pomozimo Sulji Numanoviću | Zivinice.ba\nPočetna » Arhiva » Pomozimo Sulji Numanoviću\tZivinice.ba21.08.2011 21:28\nPomozimo Sulji Numanoviću\nDevetogodišnjem Sulji Numanović, Mili iz Živinica doktori su dijagnosticirali tumor na mozgu, Meduloblastoma nakon čega je bio povrgnut operaciji u UKC-u Tuzla. Nakon hirurške intervencije tumor je odstranjen, te Suljo Numanović je upućen na Kuliniku u Sarajevu, radi daljneg lijecenja, odnosno na hemoterapiju i radioterapiju.\nDevetogodšnjak treba da primjeni po 80 hemoterapija i 80 radioterapija ,te svaka primjena košta oko 1000 KM , međutim roditelji djeteta , Mujo i Dževida su nezaposleni i nisu u finansijskoj mogućnosti da samostalno priušte novac koji je potreban za liječenje.\nInače, Numanović Suljo je završio treći razred u Prvoj osnovnoj školi u Živinicama, s odličnim uspjehom. Pored toga što je marljiv učenik, Mili je trenirao za fudbalski klub“Slaven“, te također bio aktivan član sekcije „Sufare“.\nPomozimo Sulji Numanoviću da se ponovo zdrav i nasmijan vrati među svoje školske drugare, kao i svakodnevnim okupacijama.\nS toga se mole svi ljudi dobre volje da pomognu Sulji Numanoviću, da obezbjedi novac za daljne liječenje u Sarajevu, a to mogu na sljedeći način :\nUplatom na račun :\nSvrha doznake : POMOĆ ZA LIJEČENJE NUMANOVIĆ SULJI 092 504 348 56\nPrimalac: NUMANOVIĆ MUJO ŽIVINICE REIFFEISEN BANK\nTransakcijski račun:161 025 000 000 0047\nZa više informacija možete kontaktirati porodicu Numanović , na broj mobitela:\n+38762 666 239\n+38765 381 600\nSulji Numanoviću je potrebna naša pomoć


NOVA POMOĆ EU ZA BIH ZA ZELENU ENERGIJU | Hayat.ba\nEU planira da pokrene projekat ‘EU4Energy’ u bliskoj saradnji s bh. vlastima, a u okviru kojeg će značajna pomoć EU biti pružena u vidu podrške poboljšanju standarda u energetskom sektoru. Više informacija o tome će biti pravovremeno dostupno – rečeno nam je u Delegaciji.\nNaime, u intervjuu “Nezavisnim” i Evropska banka za obnovu i razvoj, jedan od najznačajnijih finansijera projekata u BiH, naznačila je da će ta institucija u skladu s evropskim planovima prestati da finansira prljave energente i fokusirati se isključivo na obnovljive izvore.\nMeđunarodne finansijske institucije su počele aktivnu diskusiju da svoje pozajmice i garanciju uslove u skladu s tim koliko zemlja čini da smanji svoje emisije karbona. Mi smo optimistični da će vlasti na zapadnom Balkanu izabrati mjere koje će dugoročno doprinijeti dobrobiti građana – rečeno je “Nezavisnim” u toj instituciji.\nEU već dugo blisko sarađuje sa Energetskom zajednicom, međunarodnim finansijskim institucijama i drugima na doprinosu čistoj energetskoj tranziciji regiona. Na primjer, samo u protekloj deceniji EU je osigurala više od 185 miliona evra bespovratnih sredstava za podršku energetskoj efikasnosti i obnovljivim izvorima energije, što je u konačnici privuklo preko 850 miliona evra kroz ulaganja u zapadni Balkan – naglasili su oni.\nPored toga, Investicijski okvir za zapadni Balkan (WBIF), kojem je jedan od strateških prioriteta čista energija, pruža tehničku pomoć, podršku u pripremi tehničke dokumentacije za projekte, kao i sufinansiranje njihovog provođenje kroz komponentu bespovratnih sredstava EU – naglasili su.\nU Energetskoj strategiji RS također postoje planovi ka tranziciji energetike ka obnovljivim izvorima energije.\nBuduća snažnija orijentacija prema čišćoj energiji, koja je danas bazirana dominanto na hidroenergetskim potencijalima, zahtijeva dobro upravljanje prirodnim potencijalima, što podrazumijeva identifikaciju i mapiranje prirodnih resursa i kapaciteta u svim segmentima obnovljivih izvora energije, procjenu mogućnosti iskorišćenja imajući u vidu održivost i uticaj na životnu sredinu, ali i dugoročne ciljeve dekarbonizacije i održivog sistema – naglašeno je u strategiji.


Otvoren konkurs za Nagradu „Svetislav Milić“ – mladima od srca\nPočetna/KATEDRA/Otvoren konkurs za Nagradu „Svetislav Milić“ – mladima od srca\nSana Life 1. oktobra 2019.\tKATEDRA, MANIFESTACIJE, UMETNOST, ZANIMLJIVOSTI, ZDRAVLJE Ostavite komentar\nOrganizacija „Nađi Raula“ iz Niša i Centar za inovacije „ITKonekt“ iz Beograda ove godine organizuju prvu dodelu nagrada „Svetislav Milić“ – mladima od srca.\nNagrada se dodeljuje u šest kategorija i to: nauka i obrazovanje (srednjoškolci, studenti), kultura i umetnost, humanitarni rad i mirna borba za ljudska prava, sport, ali i u dve specijalne kategorije: institucija godine i ličnost godine. Nagrade se dodeljuju učenicima i/ili studentima sa teritorije cele Evrope i mladima uzrasta do 35 godina. Predloge je potrebno poslati na jednom od tri zvanična jezika nagrade: srpskom, engleskom ili švedskom.\n„Nagradu smo osnovali sa željom da motivišemo i na neki način podržimo mlade i talentovane ljude da se bave naukom, sportom, kulturom ili aktivizmom.“ – kaže Jovan Milić, idejni tvorac i utemeljivač nagrade.\n„Na ovaj način želimo da pružimo jasnu i nedvosmislenu podršku mladim učenicima i studentima. Potrebno je da znaju da ih ipak neko vidi i da ipak neko misli na njih“ – nastavlja Jovan.\nNagrada će se sastojati od javne promocije laureata, statue i povelje, ali se iskreno nadaju iz organizacije da će u budućnosti novčane nagrade biti takođe deo celoukupnog događaja podrške za đake i studente.\nKonkurs za nagradu „Svetislav Milić“ otvoren je od 30.9. do 15.10. Imena dobitnika biće objavljena u prvoj nedelji novembra. I to:\n• 4.11.2019. – Nagrada „Svetislav Milić“ u oblasti nauke i obrazovanja\n• 5.11.2019. – Nagrada „Svetislav Milić“ u oblasti kulture i umetnosti\n• 6.11.2019. – Nagrada „Svetislav Milić“ u oblasti humanitarnog rada i mirne borbe za ljudska prava\n• 7.11.2019. – Nagrada „Svetislav Milić“ u oblasti sporta\n• 8.11.2019. – Nagrada „Svetislav Milić“, oblasti: institucija godine i ličnost godine\nZa nagradu mogu biti nominovani mladi širom sveta. Predloge sa pratećom dokumentacijom potrebno je poslati na mejl: [email protected] najkasnije do 15.10 oktobra.Nakon toga očekuje se da zaseda komisija koja će doneti jednoglasnu odluku o dobitnicima, kojima će priznanja biti uručena na Svečanoj ceremoniji dodele nagrada u Nišu. Priznanja mogu dobiti mladi ljudi iz Srbije, Evrope i sveta.\nOznakeđaci konkurs mladi organizacije studenti\nPrethodni Džipijada od Petrovca do Mrkonjskog visa po treći put\nSledeći Niška Klinika za kardiohirurgiju prva u Srbiji dobila aparat za merenje statusa gvožđa


Parlament BiH - Blic Online\nPredlozi za dopunu dnevnog reda današnje hitne sednice Predstavničkog doma nisu prihvaćeni jer nisu stigli u pisanom obliku, tako da se na današnjoj hitnoj sednici raspravljalo samo o jednoj tački dnevnog reda – zahtevu za razmatranje po hitnom postupku Predloga izmene i dopune Poslovnika Predstavničkog doma Parlamentarne skupštine Bosne i Hercegovine.\nUkupna primanja izabranih zvaničnika u Parlamentarnoj skupštini BiH i Parlamentu Federacije BiH u poslednje četiri godine iznosila su 35,8 miliona KM.\nGRUPA POSLANIKA TRAŽIĆE POSEBNU SEDNICU Pokušaj deblokade Predstavničkog doma BiH\nGrupa poslanika uputiće iduće sedmice zahtev kolegijumu Predstavničkog doma BiH za sazivanjem posebne sednice tog doma u cilju njegove deblokade, saznaje Srpskainfo.\nDelegat u Domu naroda Parlamentarne skupštine BiH iz SNSD Lazar Prodanović istakao je kako je neviđen skandal preko kojeg se ne sme preći to što su za vreme kolektivnog godišnjeg odmora radnici nepoznate firme ušli u zgradu Parlamenta bez saglasnosti Sekretarijata ove institucije i zamenili opremu iz parlamentarnih sala te ulazili i u druge prostorije.\nUDAR PO DŽEPU BOLJI OD VANREDNIH IZBORA Kako naterati partije u BiH da FORMIRAJU VLAST\nNadmudrivanje izbornih pobednika oko formiranja vlasti na nivou BiH i u Federaciji može da potraje u nedogled jer u izbornom sistemu BiH ne postoji ništa što bi ih nateralo da požure, poput pretnje vanrednim izborima.\nOTKAZANA SEDNICA OBA DOMA PARLAMENTA BiH Špirić i Radmanović bili protiv dnevnog reda, ponovili stavove SNSD\nSednica Zajedničkog kolegijuma Predstavničkog doma i Doma naroda Parlamentarne skupštine BiH, koja je bila zakazana za danas u Sarajevu, nije održana.\nPredsednik Ustavnog suda BiH Zlatko Knežević uputio je pismo predsedavajućem Doma naroda Parlamentarne skupštine BiH Bakiru Izetbegoviću u kojem je zatražio da se obrati parlamentarcima oba doma državnog parlamenta.\nOni čije su plate među najvećim u BiH istovremeno se goste u najjeftinijem restoranu u državi.\nJAZ IZMEĐU SKUPŠTINSKIH I OPERACIONIH SALA Političari zarade više od tri lekarske plate\nDok hirurzi sa dugogodišnjim stažom i nekoliko odrađenih noćnih smena mesečno, rade za 1.700 KM, poslanik u Parlamentarnoj skupštini BiH, za nekoliko radnih dana u mesecu dobije više od 6.000 KM.\nParlament BiH nemoćan pred RATNOM RETORIKOM Bakira Izetbegovića\nVanredna sednica Predstavničkog doma BiH na kojoj bi trebalo da se diskutuje o poslednjim izjavama Bakira Izetbegovića, po svemu sudeći, neće biti održana danas zbog nedostatka kvoruma.


03/04/2020\tDruštvo Ostavi komentar 564 Pregleda Izvor: mojabackatopola.rs\nPerSu marketi ponovo će otvoriti svoja vrata penzionerima, u nedelju 05.04, u periodu od 04h do 07h ujutru. Kao i prethodne nedelje, i ovog puta preko 120 maloprodajnih objekata biće otvoreno za sve starije građane, kako bi mogli nesmetano da obave svoju kupovinu u svim mestima u kojima ovaj lanac posluje.\n– Sigurnost naših kupaca nam je prioritet u ovoj situaciji. Upravo iz tog razloga, ponovo će i ove nedelje naši marketi biti otvoreni od 04h do 07h, kako bismo omogućili svim starijim građanima da obave kupovinu potrebnih namirnica. Trenutno u našim marketima nema problema sa snabdevanjem i robe ima dovoljno za sve, a to se posebno odnosni na osnovne životne namirnice. Što se bezbednosti tiče, toga dana sa redovnim radom nastavljamo od 07:30h, kako bismo izbegli susretanje starijih građana sa ostalim kupcima i kako bismo imali vremena da dezinfikujemo kompletan prostor i sve kontaktne površine – poručuju iz PerSu marketa.


Upravljanje otpadom - Kraljevo\nHome/Zaštita životne sredine/Upravljanje otpadom\nZakon o upravljanju otpadom („Službeni glasnik RS“, broj 36/09) jedan je od značajnih zakonskih propisa iz oblasti zaštite i unapređivanja životne sredine usvojen je tokom 2009.godine.\nZakon definiše način i proceduru upravljanja otpadom, usklađen je sa odgovarajućim direktivama EU a ima za cilj efikasno upravljanje otpadom na način kojim se ne ugrožava zdravlje ljudi i životne sredine, smanjenje otpada, prevenciju nastajanja otpada, reciklažu i ponovnu upotrebu otpada, korišćenje otpada kao energenata, sanaciju neuređenih odlagališta otpada, obavezu privrednih subjekata da izrade radne planove postrojenja za upravljanje otpadom i sl.\nLokalna samouprava donosi i sprovodi lokalni plan upravljanja otpadom, uređuje i organizuje upravljanje komunalnim otpadom, izdaje dozvole i druge akte, vrši nadzor i kontrolu mera. Obezbeđuje i oprema centre za sakupljanje komunalnog otpada, uređuje organizovanje i način selekcije i sakupljanje otpada radi reciklaže.\nGradu se poverava izdavanje dozvole za sakupljanje, transport, skladištenje, tretman i odlaganje inertnog i neopasnog otpada.\nDozvola se ne izdaje za kretanje otpada unutar lokacije proizvođača otpada, za kontejnere za otpad iz domaćinstva na javnim mestima, mesta na kojima se skladišti manje od 10 tona inertnog otpada odnosno manje od 2 tone neopasnog otpada, već nadležni organ Gradske uprave izdaje potvrdu za izuzimanje od obaveze pribavljanja dozvole.\nZahteve za izdavanje dozvole podnose operateri postrojenja za skladištenje, tretman i odlaganje otpada Gradskoj upravi grada Kraljeva-Odeljenju za inspekcijske poslove-Odsek za zaštitu životne sredine, na propisanom obrascu a zahtev za sakupljanje i transport podnosi se shodno članu 70. Zakona o upravljanju otpadom.\nPostupanje sa opasnim otpadom kao i tretman inertnog i neopasnog otpada spaljivanjem kao i dozvole za skladištenje, tretman i odlaganje inartnog i naopasnog otpada na teritoriji više jedinica lokalne samouprave izdaje Ministarstvo životne sredine i prostornog planiranja.\nNapomena: Operateri postojećih postrojenja za upravljanje otpadom dužni su da u roku od šest meseci po dobijanju obaveštenja po osnovu prijave obavljanja delatnosti u oblasti upravljanja otpadom dostave nadležnom organu radni plan postrojenja sa programom mera i dinamikom prilagođavanja rada postrojenja u skladu sa odredbama ovog zakona za period do 31.decembra 2012.godine.\nZa postojeće deponije komunalnog otpada koje nisu izgrađene u skladu sa ovim zakonom, pored radnog plana iz prethodnog stava, dostavlja se i projekat sanacije ili zatvaranja.\nZAHTEVI I OBRASCI : ELEKTRONSKI REGISTAR


IVANJIČANI KASNILI, A ONDA POBEDOM PROSLAVILI ULAZAK U PRVU FUTSAL LIGU SRBIJE | SportInfo\nHome / Fudbal / IVANJIČANI KASNILI, A ONDA POBEDOM PROSLAVILI ULAZAK U PRVU FUTSAL LIGU SRBIJE\nMay 1, 2018\tFudbal Ostavite komentar\nSAS – IVANJICA 1 : 5 ( 0 : 2 )\nKasnili su šampioni ovgodišnjeg drugaligaškog futsal prvenstva dobrano na utakmicu u Zrenjanin, a domaći futsaleri džentlmenskim manirom nisu želeli pobedu 3:0 par forfe, sačekali su Ivanjičane i časno i pošteno oprostili se porazom od bolje ekipe.\nBrzi voz iz Ivanjice, doduše sinoć poput JŽ sa zakašnjenjem i silnim problemima u organizaciji puta, kad je na kraju stigao, protutnjao je Kristalnom dvoranom i pobedom proslavio ulazak u viši rang takmičenja naredne sezone.\nMrežu Sasovaca načeo je Jovanović u 6 minutu utakmice, a do kraja poluvremena upisao se i Vukašinović u 17 minutu.\nKakvu takvu nadu domaćim futsalerima probudio je Jovan Blažić dva minuta nakon pauze u kojoj su svi pohitali po dašak svežeg vazduha u prevrućoj Kristalnoj dvorani, ali je u 24. minutu Lišanin srušio nadu izabranika Milivoja Batinice, da eventualno mogu do iznenađenja.Mreže domaćih tresla se još dva puta, u 30. minutu kada je precizan bio Milovanović i neposredno pre poslednjeg sudijskog zvižduka, u 40 minutu, a strelac je bio Kolaković.\nNa kraju zaslužen aplauz za aktere, Sasovce koji su tokom duge i naporne sezone imali uspone i padove i po sistemu od sjaja do sumraka neplanirano gubili neke već dobijene utakmice u horor završnicama i nakon burnih preokreta i futsalere iz Ivanjice, koji su bili ubedljivi i igali najbolji futsal u ligi….


Zeleno svjetlo za projekt unapređenja zdravstvenog sistema, Primorac na čelu Instituta za akreditovanje BiH\nOdlukama je definisano da se višegodišnji projekat izgradnje i opremanja graničnog prelaza Doljani umanji za jedan milion KM, a ova sredstva biće preusmjerena za realizaciju Projekta izgradnje i opremanja graničnog prijelaza Osoja\nVijeće ministara BiH prihvatilo je Inicijativu Ministarstva finansija i trezora i imenovao delegaciju za vođenje pregovora radi zaključivanja Sporazuma o zajmu između Bosne i Hercegovine i Međunarodne banke za obnovu i razvoj za Projekat unapređenja zdravstvenih sistema, vrijedan 75 miliona američkih dolara.\nNaglašeno je da delegacija BiH treba da tokom pregovora za zaključivanje ovog sporazuma istakne potrebu smanjivanja planiranih previsokih troškova upravljanja i monitoringa projekta u iznosu od oko pet miliona američkih dolara, jer bi se ta sredstva mogla usmjeriti za razvoj zdravstvenih ustanova u BiH.\nProjekat ima za cilj unapređenje kvaliteta zdravstvenih usluga, kao i finansijskog stanja zdravstvenih sistema u BiH, uz efektivnije upravljanje, kao ključnu zajedničku temu. Sredstva će, između ostalog, biti usmjerena na unapređenje efikasnosti i kvaliteta zdravstvene zaštite u korist građana BiH.\nRiječ je o veoma povoljnom zajmu sa rokom otplate do 35 godina, s alokacijom na Republiku Srpsku i Federaciju BiH, a tačni iznosi će se dogovoriti tokom pregovora.\nMinistarstvo finansija i trezora će nakon završenih pregovora dostaviti Prijedlog sporazuma Vijeću ministara BiH na razmatranje.\nREKONSTRUKCIJA PUTA NEUM – STOLAC UKLJUČENA U PROJEKAT MODERNIZACIJA PUTEVA U FBiH\nVijeće ministara BiH utvrdio je Prijedlog amandmana broj 1 na Ugovor o finansiranju zaključen između Evropske investicione banke i Bosne i Hercegovine 2016. godine u Sarajevu i Luksemburgu – Modernizacija puteva Federacije BiH.\nUgovor za modernizaciju puteva u Federaciji BiH, vrijedan 50 miliona evra, odnosi se na izgradnju novih dionica puteva i traka za spora vozila, obnovu asfaltnog sloja, eliminisanje crnih tačaka i saniranje tunela i mostova, uključujući i tunel Crnaja, s ciljem poboljšanja bezbjednosti saobraćaja na putevima na 35 dionica u Federaciji Bosne i Hercegovine u ukupnoj dužini od 290 km.\nAmandmanom se predlaže produženje roka za korištenje sredstava zajma do 23. februara 2023. godine, dok se rok za završetak radova produžava do 30. novembra 2022. godine. Do sada je povučeno više od 85% sredstava.\nIstovremeno se projekat u manjoj mjeri restruktira, i to uvođenjem i finansiranjem rekonstrukcije puta Neum –Stolac (Vidovo polje) u dužini oko 1,3 km, a zbog nemogućnosti rješavanja imovinskih pitanja isključuju se određeni potprojekti Bosanski Petrovac – Drvar, izgradnja trake za spora vozila i granica RH / (Izačić) – Bihać, kružna raskrsnica Kamenica.\nPrijedlog amnadmana biće dostavljen Predsjedništvu BiH u daljnju proceduru, a za bh. potpisnika je predložen ministar finansija i trezora.\nNASTAVLJA SE PROJEKAT IZGRADNJE I OBNOVE VODOSNABDIJEVANJA I SANITARNE INFRASTRUKTURE U REPUBLICI SRPSKOJ\nSavjet ministara BiH utvrdio je Prijedlog amandmana broj 3 na Ugovor o finansiranju zaključen između Evropske investicione banke, Bosne i Hercegovine i Republike Srpske u septembru 2010. godine, sa naknadnim izmjenama / Vodovod i kanalizacija u RS (FI 25.741 – SERAPIS 2008-0556).\nRadi se o zajmu vrijednom 50 miliona evra, kojim će biti obuhvaćene 24 opštine u Republici Srpskoj, usmjerenom na izgradnju i obnovu vodosnabdijevanja i sanitarne infrastrukture s ciljem zaštite javnog zdravlja i životne sredine od zagađenih voda.\nProjekat uključuje i zaštitu finansijske i operativne održivosti preduzeća za vodosnabdijevanje i izgradnju kapaciteta centralnih lokalnih vlasti u pripremi i upravljanju investicionim programima.\nAmandmanom br. 3 predlaže se produženje roka za korištenje sredstava zajma do 30. juna 2022. godine, a do sada je povučeno oko 82% sredstava.\nPrijedlog ovog amandmana biće dostavljen Predsjedništvu BiH, a za potpisnika je predložen ministar finansija i trezora.\nPOVLAČENJE SREDSTAVA IZ PROJEKTA VODOSNABDIJEVANJA I ODVODNJE OTPADNIH VODA DO 30. JUNA 2022. GODINE\nVijeće ministara BiH utvrdio je Prijedlog amandman broj 4 na Ugovor o finansiranju zaključen između Evropske investicione banke, Bosne i Hercegovine i Federacije Bosne i Hercegovine u avgustu 2008. godine u Luksemburgu, sa naknadnim izmjenama / Vodovod i kanalizacija u Federaciji BiH.\nRiječ je u ugovoru vrijednom 60 miliona eura za 19 opština u Federaciji BiH za projekte vodosnabdijevanja i odvodnje otpadnih voda, od čega je do sada povučeno više od 76% kreditnih sredstava.\nZbog kašnjenja povezanog projekta „Vatsan FBiH“ „Projektovanje i izgradnja uređaja za pročišćavanje otpadnih voda/vode za piće uzrokovanog pandemijom Kovida-19, ovim amandmanom predloženo je produženje roka za povlačenje sredstava do 30. juna 2022. godine.\nRAZMOTRENA INICIJATIVA VIJEĆA NACIONALNIH MANJINA\nVijeće ministara BiH utvrdilo je Odgovor na inicijativu Vijećaa nacionalnih manjina Bosne i Hercegovine, kojom je zatraženo da se razmotri mogućnost uspostavljanja fonda na nivou BiH za pomoć pripadnicima nacionalnih manjina u vanrednim situacijama, poput situacije koja je nastupila nakon proglašenja epidemije Kovida-19.\nOdgovor koji je pripremilo Ministarstvo finansija i trezora na Inicijativu Vijeća nacionalnih manjina BiH biće dostavljen Zajedničkoj komisiji za ljudska prava Parlamentarne skupštine BiH.\nNEMA SAGLASNOSTI O ODLUCI O OBAVEZNOJ PRIMJENI PREFERENCIJALNOG TRETMANA\nVijeće ministara BiH, sa pet glasova za i četiri protiv, nije u drugom krugu glasanja postiglo konsenzus u vezi sa donošenjem odluke o obaveznoj primjeni preferencijalnog tretmana domaćeg, koju je predložilo Ministarstvo vanjske trgovine i ekonomskih odnosa.\nOMOGUĆITI TEHNIČKU POMOĆ BiH IZ EUROKONTROLA\nVijeće ministara BiH prihvatilo je i uputiće Predsjedništvu BiH Prijedlog za zaključivanje Posebnog sporazuma između Eurokontrola i ovlaštenih državnih upravnih tijela šest FAB CE država u vezi sa pružanjem podrške od strane Eurokontrola, nakon što je usvojena Informacija Ministarstva komunikacija i transporta u vezi sa zaključivanjem ovog sporazuma.\nZaključivanjem Posebnog sporazuma stvaraju se uslovi da Bosna i Hercegovina dobije tehničku pomoć Eurokontrola za planiranje i stvaranje sistema i službi u vazdušnom saobraćaju.\nPosebnim sporazumom su, uz BiH, obuhvaćene Republika Hrvatska, Češka Republika, Mađarska, Slovačka Republika i Republika Slovenija.\nPodsjećamo da je Bosna i Hercegovina još 2011. godine pristupila FAB CE sporazumu.\nPRIJEDLOG SPORAZUMA O POSUĐIVANJU IZMEĐU AUSTRIJE I BiH\nVijeće ministara BiH utvrdilo je Prijedlog sporazuma o posuđivanju između Republike Austrije i Bosne i Hercegovine.\nRiječ je o austrijskoj pomoći od ukupno 135 kontejnera za smještaj osoba u BiH tokom migracionog pritiska, vrijednoj oko 670 hiljada evra.\nMeđu kontejnerima je 98 rezidencijalnih, devet sanitarnih, 20 za hodnike i njih osam stepenišnih, a koristiće se za smještaj osoba kojima je potrebno sklonište i za nadležne organe u BiH.\nPrijedlog sporazuma sa Osnovama za njegovo zaključivanje biće dostavljen Predsjedništvu BiH u daljnu proceduru, a za bh. potpisnika je predložen ministar bezbjednosti.\nFORMIRAN KOORDINACIONI TIM ZA BEZBJEDAN, HUMAN I KONTROLISAN POVRATAK DRŽAVLJANA BiH IZ ZONA SUKOBA SIRIJE I IRAKA\nVijeće ministara BiH, na prijedlog Ministarstva bezbjednosti, donjelo je Odluku o imenovanju Koordinacionog tima za razvijanje sistema i procedura povratka i prihvata državljana Bosne i Hercegovine iz zone sukoba Sirije i Iraka, s ciljem efikasnijeg procesa povratka i reintegracije bh. državljana.\nU Koordinacioni tim imenovani su predstavnici Tužilaštva BiH, državnih ministarstava bezbjednosti, spoljnih poslova, za ljudska prava i izbjeglice, civilnih poslova, pravde, Obavještajno-bezbjednosne agencije, Direkcije za koordinaciju policijskih tijela i Državne agencije za istrage i zaštitu. Članovi tima su i predstavnici ministarstava unutrašnjih poslova Republike Srpske i Federacije BiH i policije Brčko Distrikta BiH, kao i entitetskih ministarstava zaduženih za zdravlje, socijalnu zaštitu i obrazovanje, te institucija u ovim resorima u Brčko Distriktu.\nKoordinacioni tim je imenovan kao interresorno, stručno tijelo Vijeća ministara BiH za razvijanje sistema i procedura za bezbjedan, human i kontrolisan povratak i prihvat državljana BiH iz zona sukoba Sirije i Iraka, te koordiniranje procesa njihove repatrijacije.\nMinistarstvo bezbjednosti će odmah nakon donošenja ove odluke sazvati prvi sastanak, koji bi trebao biti održan u narednih 15 dana.\nUSVOJEN AP ZA PROVOĐENJE STRATEGIJE ZA SPREČAVANJE ŠIRENJA ORUŽJA ZA MASOVNO UNIŠTENJE\nVijeće ministara BiH, na prijedlog Ministarstva vanjskih poslova, usvojilo je Akcioni plana za provođenje Strategije Bosne i Hercegovine za sprečavanje širenja oružja za masovno uništavanje.\nPrethodno je razmotren Izvještaj o aktivnostima Tijela za nadzor nad provođenjem Strategije Bosne i Hercegovine za sprečavanje širenja oružja za masovno uništavanje za period 2018. – 2022. godine.\nMinistarstvo vanjskih poslova će Akcioni plan za provođenje Strategije Bosne i Hercegovine za sprečavanje širenja oružja za masovno uništavanje dostaviti svim nadležnim institucijama u BiH na koje se odnosi, na nadležno postupanje.\nPLANIRANE RUTNE NAKNADE\nVijeće ministara BiH, na prijedlog Ministarstva komunikacija i transporta, donio je Odluku o utvrđivanju planskih iznosa prihoda na osnovu pružanja usluga u vazdušnoj plovidbi (rutne naknade) u vazdušnom prostoru Bosne i Hercegovine za 2021. godinu.\nRiječ je o planiranim sredstvima u ukupnom iznosu 67.722.589 KM, uključujući troškove Eurokontrola u iznosu 3.991.629 KM.\nKorisnici prihoda od rutnih naknada su Agencija za pružanje usluga u vazdušnoj plovidbi Bosne i Hercegovine (BHANSA) i Direkcija za civilno vazduhoplovstvo Bosne i Hercegovine.\nIzvan Bosne i Hercegovine korisnik rutnih naknada je Hrvatska kontrola vazdušne plovidbe (CCL) za pružanje usluga vazdušne navigacije u delegiranom dijelu vazdušnog prostora.\nMILION KM ZA GP OSOJE\nVijeće ministara BiH, na prijedlog Uprave za indirektno oporezivanje BiH, donio je Odluku o izmjenama Odluke o odobravanju Projekta izgradnje i opremanja graničnog prijelaza Doljani i Odluku o odobravanju Projekta izgradnje i opremanja graničnog prijelaza Osoje.\nOdlukama je definisano da se višegodišnji projekat izgradnje i opremanja graničnog prelaza Doljani umanji za jedan milion KM, a ova sredstva biće preusmjerena za realizaciju Projekta izgradnje i opremanja graničnog prijelaza Osoja.\nO INFORMACIJI „EKSPO“ NAKON USVAJANJE BUDŽETA INSTITUCIJA BiH\nVijeće ministara BiH izjasniće se o Informaciji Ministarstva vanjske trgovine i ekonomskih odnosa o provedenim aktivnostima s ciljem osiguravanja učešća Bosne i Hercegovine na Svjetskoj izložbi “Ekspo 2020 Dubai”, nakon što Parlamentarna skupština BiH usvoji Budžet institucija BiH i međunarodnih obaveza BiH za 2021. godinu.\nPROJEKAT UPRAVLJANJA SLIVOM RIJEKE DRINE NA ZAPADNOM BALKANU\nVijeće ministara BiH usvojilo je Informaciju Ministarstva vanjske trgovine i ekonomskih odnosa o realizaciji Projekta upravljanja slivom rijeke Drine na zapadnom Balkanu (GEF TF0A2317 i SCCFTF0A2320), u kojem se navodi da su sve planirane aktivnosti u 2020. godini uspješno realizovane.\nProjekat je efektivan od marta 2017. godine i završio se 30. 4. 2021. godine, a krajnji rok za finansijske transakcije po projektu je 31. 8. 2021. godine.\nRadi se o projektu čiji je cilj da unaprijedi mehanizme i kapacitete u zemljama učesnicama Projekta za planiranje i upravljanjem prekograničnim slivom rijeke Drine, uz adaptaciju na klimatske promjene. Efikasniji rad nadležnih institucija u ovoj oblasti u konačnici će omogućiti podizanje životnog standarda stanovništva u slivu rijeke Drine.\nUkupna vrijednost ovog projekta je 8,4 miliona američkih dolara, a sredstva su obezbijeđena u jednakim omjerima po 50% iz Specijalnog fonda za klimatske promjene i Globalnog fonda za zaštitu životne sredine i raspoređuje se proporcionalno teritoriji sliva rijeke Drine, i to BiH 3.375.270,00 američkih dolara (37%), Crnoj Gori 2.721.525,00 američkih dolara (32%) i Srbiji 2.635.625,00 američkih dolara (31%).\nIz sredstava predviđenih za BiH, Republici Srpskoj je namijenjeno 1.129.875,00, Federaciji BiH 359.875,00 i Ministarstvu spoljne trgovine i ekonomskih odnosa 1.885.520,00 američkih dolara.\nPOMJERENO PROVOĐENJE ZAKONA\nVijeće ministara BiH je, na prijedlog Uprave za indirektno oporezivanje, donijelo Odluku o izmjeni Odluke o provođenju Zakona o carinskoj politici u Bosni i Hercegovini, kojom se rok za primjenu Odluke o provođenju Zakona pomjera sa 1. avgusta 2021. na 1. januar 2022. godine.\nNa ovaj način otvoren je prostor za donošenje novog zakona o carinskim prekršajima Bosne i Hercegovine, što je preduslov da u potpunosti zaživi nova carinska regulativa i obezbijedi se istovremena primjena ovog i Zakona o carinskoj politici u BiH.\nKONTINUIRANI NAPREDAK INSTITUCIJA BiH U PROCESU JAVNIH KONSULTACIJA\nVijeće ministara BiH usvojio je Izvještaj Ministarstva pravde o provođenju Pravila za konsultacije u izradi pravnih propisa za 2020. godinu, u kojem se navodi da institucije BiH ostvaruju kontinuirani napredak u ovom procesu i pokazaju veći stepen proaktivnosti.\nInstitucije BiH su u prošloj godini provele 543 konsultacije u izradi pravnih propisa, što je blago povećanje u odnosu na 2019. godinu, kada je provedeno njih 539, a značajno povećanje u odnosu na 2018. godinu, kada je provedena 281 konsultacija.\nVeb-aplikaciju eKonsultacije koristile su 64 institucije, jedna više u odnosu na 2019. godinu, dok je u 2018. godini aplikaciju koristilo 56 institucija.\nSve institucije BiH registrovane na veb-platformi eKonsultacije su imenovale koordinatore i zamjenike koordinatora konsultacija.\nMali odziv zainteresovane javnosti u procesu konsultacija jedan je od izazova koji treba rješavati, zajedno sa vrlo malim brojem registrovanih pravnih i fizičkih lica zainteresovanih za aktivnosti institucija i izradu propisa.\nStoga će Ministarstvo pravde BiH provesti edukacije za zainteresovanu javnost o Pravilima za konsultacije u izradi pravnih propisa i mogućnostima učešća u procesima kreiranja javnih politika putem veb-platforme eKonsultacije.\nVijeće ministara BiH imenovalo je za direktora Instituta za akreditovanje BiH Dražana Primorca, a za zamjenika direktora Vasilija Hamovića na period od pet godina, kao najbolje rangirane kandidate u skladu sa Mišljenjem Agencije za državnu službu BiH, nakon završenog konkursa.\nNa sjednici je za direktora Ureda za zakonodavstvo imenovan Džemail Ćibo na mandat od pet godina, a u skladu sa Mišljenjem Agencije za državnu službu BiH, kao najbolji kandidat, nakon završene procedure Javnog konkursa, saopćeno je iz Vijeća ministara BiH.\n#vijeće ministara bih\nNema saglasnosti za proglašenje Dana žalosti u BiH\nVijeće ministara BiH: Usvojene izmjene i dopune zakona o VSTV-u\nRiješiti pitanje uvođenja “zelenog certifikata” za građane BiH\nNjihovo vozilo je, ističu, kupljeno novo, u ovlaštenom servisu, što takođe anulira svako zrno sumnje u neregularnost\nVlada RS podržala Prijedlog zakona o neprimjenjivanju Odluke visokog predstavnika\nČović: Inzko je značajno unazadio sve projekte u Bosni i Hercegovini


Naslovna Info Servisne informacije Izmena saobraćaja za teretnjake kod graničnog prelaza Bačka Palanka\nBAČKA PALANKA: JP „Putevi Srbije“ obaveštava da će od 30.01.2020. godine na snazi biti izmena režima saobraćaja za teška teretna vozila prema graničnom prelazu sa Republikom Hrvatskom (Bačka Palanka/Ilok) koja će se usmeriti preko obilaznice oko Bačke Palanke.\nOd početka obilaznice do isključenja za Bačku Palanku postojeća saobraćajna traka smera ka Baču koristiće se kao parking za teška teretna vozila, koja će dalje biti usmeravana prema graničnom prelazu.\nPostojeća saobraćajna traka u smeru Novog Sada koristiće se za saobraćaj prema Baču.\nSaobraćaj na državnom putu I B reda broj 12, deonica Bač-Bačka Palanka-Čelarevo, na državnom putu II A reda broj 108, deonica Gajdobra-Bačka Palanka i na državnom putu II B reda broj 306, deonica Gajdobra-Čelarevo, odvijaće se prema postavljenoj saobraćajnoj signalizaciji.\nzaobilaznica oko Bačke Palanke\nSledeći tekstAkcija prikupljanja stakla JKP „Progres“\nI dalje skelom preko Dunava i 72 km svakog dana do Palanke (VIDEO)


Izvor: SrbijaDanas.com, 20.Jan.2020, 12:18\nSrbin u akciji.\nNovak Đoković započinje misiju odbrane titule na Australijan openu protiv Nemca Jan-Lenarda Štrufa. Drugi teniser sveta je sedam puta osvajao prestižni turnir u Melburnu i sa velikim očekivanjima je stigao u Australiju.\nĐoković je imao sjajnu uvertiru za prvi gren slem u sezoni, pošto je sa reprezentacijom Srbije osvojio ATP kup, ali sada ga očekuju potpuno drugačiji izazovi.\nDrugi teniser sveta u Melburnu će igrati u novoj, zelenoj majici, iste boje kao što je i poznati krokodil, zaštitni znak Novakovog sponzora. Na društvenim mrežama su brojni komentari o Novakovoj majici, a najviše lajkova dobio je komentar da je Đoković poput svetlosnog mača Luka Skajvokera iz...\n21:08: Strah od koronavirusa: Karantin u Italiji, racije u Moskvi


Preventivne mere protiv požara u atarima\nObjavljeno 05.07.2013. u 14h\nGradski štab za vanredne situacije uputio je apel svim učesnicima žetvenih radova da preduzmu preventivne mere zaštite od požara s obzirom da je aktuelan period sazrevanja strnih useva i radova u polju. Štab je podsetio na zabranu paljenja i upotrebu vatre na otvorenom.\nPoljočuvarskoj službi i komunalnoj policiji izdata je naredba da vrše pojačanu kontrolu i koordinaciju sa mesnim zajednicama, lovačkim društvima i stručno operartivnim timovima za poljoprivredu i zaštitu od požara.\nNa Policijsku upravu je apelovano da u cilju bezbednosti saobraćaja u periodu žetvenih radova, pojača kontrolu kod otkupnih stanica kako bi se izbeglo zagušenje i narušavanje bezbednosti saobraćaja. Mesne zajednice dužne su da u skladu sa preporukom Štaba za vanredne situacije, organizuju dežurstvo Dobrovoljnog vatrogasnog društva sa najmanje 2 člana, i ispravne vatrogasne sprave i opremu.\nGrađani požar mogu prijaviti pozivanjem brojeva dežurnih službi 193 i 1985.\nTagovi:apel, mera, poljočuvarska služba, pozar, preventiva, Štab, vanredna situacija, vatrogasci, zaštita, žetva


Foto: Srna | Nelson i Zatler: Ovo je vrijeme da se postigne napredak\nSrna 08.07.2020 20:24\nNelson je izjavio novinarima nakon sastanka sa članovima kolegijuma Predstavničkog i Doma naroda Parlamentarne skupštine BiH da je "današnje djelovanje dalo nadu građanima širom zemlje da je napredak moguć".\nOn je izrazio nadu da će budžet institucija BiH biti usvojen do 21. jula, da se radi na borbi protiv Kovida-19, čija epidemija ima i ekonomske i zdravstvene posljedice.\n"Parlamentarci treba da rade na poboljšanju poslovnog okruženja i poboljšanju situacije u vezi sa vladavinom zakona, sa pravnom državom", rekao je Nelson.\nNelson je naglasio da je ovo vrijeme da se napredak postigne i da treba "hitno djelovati".\n"I građani, i donatori i investitori su već nestrpljivi", rekao je Nelson.\nZatler je rekao da je održan sastanak sa predstavnicima oba doma Parlamentarne skupštine BiH kako bi se vidjelo šta je do sada urađeno u svjetlu inicijative Predsjedništva BiH od prije tri mjeseca.\nOn je istakao da je generalna ocjena da je napredak zadovoljavajući i pozdravio usvajanje izmjena Izbornog zakona BiH koji će omogućiti održavanje izbora u Mostaru, te izrazio uvjerenje da će biti usvojen budžet.\n"Pozdravljamo uvjeravanja da će se 21. jula biti usvojen budžet na nivou BiH kojim će se ova sredstva obezbijediti. Cijela ova zemlja žudi ka daljim iskoracima i njeni građani žele da ova zemlja postane članica EU. Za to će nam biti potrebno mnogo više ovako dobrih iskoraka i dobrih rezultata kao što smo mogli da vidimo danas sa finalizacijom rješenja koje će omogućiti održavanje izbora u Mostaru", dodao je Zatler.


Sprema se nova konzola: Qualcomm ulazi na gejming tržište – Borba\nKompanija čiji procesori pokreću najveći broj Android telefona, Qualcomm, planira da sljedeće godine predstavi svoju prvu gejming konzolu.\nMada još nema zvaničnih potvrda, iz izvora koji su upoznati sa planovima kompanije dolaze informacije da će u pitanju biti kombinacija velikog telefona i Nintendo Switcha, a da će cijena biti oko 300 dolara.\nDijagonala ekrana trebalo bi da bude oko 6.65 inča, a imaće najnoviju verziju Snapdragon čipseta koja bude aktuelna u trenutku kada konzola izađe. Ne zna se, međutim, da li će hardver biti isti kao i kod većine telefona, ili će biti prilagođen, prenosi Zimo.\nSa bočnih strana nalaziće se kontroleri, a kao i Switch, vjerovatno će moći da se poveže sa TV uređajima.\nOstaje nam još nešto više od godinu dana do predstavljanja nove konzole, pa ćemo u periodu koji dolazi saznati i više detalja.


By\tKadira Šakić Mart 10, 2020\t361\nAmbasadorica Švedske u BiH Johanna Stromquist nije davala izjave za medije, ali potpredsjednik Skupštine opštine Srebrenica Dragić Glišić kazao je da su na sastanku razgovarali o prijedlozima projektima koji će eventualno biti realizovani u saradnji sa Švedskom ambasadom.\n- Bilo je riječi o ekološkim projektima, kao i projektima prekogranične saradnje vezano za dva nacionalna parka „Drina i Tara“. Bilo je razgovora o adaptaciji stambenih stanova za mlade bračne parove na području Skelana. Razgovarano je o eventualnoj studijskoj posjeti u Švedskoj kao i o obilježavanju 25.godišnjice komemoracije u Potočarima i tražena je finansijska podrška od strane bošnjačkih predstavnika – kazao je Glišić.\nPredsjednik Skupštine opštine, Srebrenica Nedib Smajić rekao je da je ambasadorica Švedske Johanna upoznata o svim aktivnostima rada Opštine tokom 2019.godine.\n- Razgovarali smo o obilježavanju 25.godišnjice genocida i iznijeli smo neke prijedloge kada je u pitanju pomoć Srebrenici. Nadamo se obastranoj saradnji sa ambasadoricom Švedske – istakao je Smajić.\n« Srebrenica sutra obilježava Dan opštine Kabinet načelnika opštine Srebrenica: Bez promjena protokola obilježavanja Dana opštine »


Nešić ignoriše nalog da raskine ugovor od 26 miliona KM | Prijedor24.com - Više od informacije!\nPočetna BiH Nešić ignoriše nalog da raskine ugovor od 26 miliona KM\n„Putevi Republike Srpske“ nisu postupili po nalogu Kancelarije za žalbe BiH i raskinuli milionski ugovor za održavanje puteva sa „Prijedorputevima“ i „Kozaraputevima“, zbog čega je Kancelarija donijela novu odluku kojom nalaže ovom javnom preduzeću da u roku od 15 dana ispoštuje njeno rješenje i ponovo izabere najpovoljnijeg ponuđača za ovaj posao.\nRiječ je o ugovoru vrijednom 22,2 miliona KM bez PDV-a za četvorogodišnje održavanje puteva u Oblasti 1, koji su „Putevi RS“ prošle godine tek iz trećeg pokušaja dodijelili firmama „Prijedorputevi“ i „Kozaraputevi“.\nTender je raspisan još 2016. godine, ali je izbor za najpovoljnijeg ponuđača potrajao zbog brojnih žalbi koje je uložilo preduzeće „Niskogradnja Marjanović“ iz Prijedora.\nPolovinom prošle godine „Putevi RS“ su konačno dodijelil posao „Prijedorputevima“ i „Kozaraputevima“, a „Niskogradnja Marjanović“ je uložila žalbu koju je Kancelarija odbacila i potvrdila odluku „Puteva“.\nMeđutim, „Niskogradnja Marjanović“ je podnijela tužbu Sudu BiH protiv tog rješenja, koju je sud prihvatio i predmet vratio Kancelariji za razmatranje žalbi na ponovni postupak.\nKancelarija je zatim, rješenjem od 21. januara ove godine, usvojila žalbu i kompletan postupak ponovo vratila „Putevima“.\nMeđutim, „Putevi“ nisu ispoštovali nalog Kancelarije, zbog čega se „Niskogradnja Marjanović“ ponovo žalila, a Kancelarija za žalbe nedavno donijela novu odluku kojom je naložila „Putevima“ da u roku od 15 dana postupi po njenom ranijem rješenju.\nU rješenju je navedeno i da će Kancelarija pokrenuti prekršajni postupak protiv „Puteva“.\nU odgovoru na žalbu „Putevi“ su naveli da su pokrenuli sudski spor s ciljem poništenje rješenja Kancelarije iz januara, te da su tražili i privremenu mjeru za odgađanje izvršenja tog rješenja.\nMeđutim, kako je sud odbio njihov zahtjev za odgađanje izvršenja rješenja, Kancelarija je navela da je objašnjenje „Puteva“ neprihvatljivo i da su oni bili u obavezi da postupe po nalogu Kancelarije za žalbe.\nVršilac dužnosti direktora „Puteva RS“ Nenad Nešić rekao je danas za CAPITAL da će se ovo javno preduzeće u zakonom predviđenom roku očitovati na dopis Kancelarije za razmatranje.\nS druge strane, direktor firme „Niskogradnja Marjanović“ Goran Marjanović je najavio tužbu protiv „Puteva“ čak i ako to preduzeće ispoštuje odluku Kancelarije.\n„Sačekaćemo ovih 15 dana da vidimo kakav će biti odgovor „Puteva“, ali bez obzira na to, mi smo već spremili tužbu. Čak i da ovaj put ispoštuju nalog Kancelarije za žalbe, mi ćemo ih tužiti za izgubljenu dobit, jer nam u proteklom periodu nisu omogućili da dobijemo taj posao u skladu sa zakonom“, kazao je Marjanović.\nPosao održavanja puteva u Oblasti 1, koja obuhvata puteve na području Prijedora, Novog Grada, Kostajnice, Dubice, Krupe na Uni, Banjaluke i Gradiške u dužini od 505 kilometara, „Putevi RS“ su u oktobru 2016. godine dodijelili „Kozaraputevima“ i „Prijedorputevima“ iako je grupa koju predvodi „Niskogradnja Marjanović“ dostavila 12 miliona KM nižu ponudu.\n„Niskogradnja Marjanović“ je uložila žalbu koju je Kancelarija za razmatranje žalbi odbacila, a nakon toga „Putevi“ RS su sa „Prijedorputevima“ i „Kozaraputevima“ potpisali četvorogodišnji ugovor vrijedan 22,2 miliona KM bez PDV-a.\nMeđutim, „Niskogradnja Marjanović“ je podnijela tužbu protiv rješenja Kancelarije za razmatranje žalbi, koju je sud prihvatio, da bi u januaru ove godine Kancelarija prihvatila njihove argumente i naložila „Putevima“ da ponove postupak izbor izvođača za ovaj milionski vrijedan posao. Kako „Putevi“ to nisu ispoštovali, Kancelarije je prije desetak dana donijela novu odluku kojom ih obavezuje da postupe po njihovom nalogu.\nPolicija će blokirati “Biru” i “Miral”\nPsa vezanog za vozilo vukao po putu, pa pokušao da objasni zašto


Američki Senat radi „24 časa dnevno“ na novim sankcijama Rusiji - 30.01.2022, Sputnik Srbija\nAmerički Senat radi „24 časa dnevno“ na novim sankcijama Rusiji\nDeo sankcija koje se pripremaju protiv Rusije u slučaju zaoštravanja situacije oko Ukrajine može biti preventivno uvedeno, izjavio je šef međunarodnog komiteta... 30.01.2022, Sputnik Srbija\n„Neke sankcije mogu biti unapred uvedene“, rekao je senator.Menendes se založio da u paketu sankcija ostane mogućnost isključenja Rusije sa međunarodnog bankarskog sistema SVIFT.„Smatram da sve opcije treba da budu na stolu kako bi predsednik (SAD Džozef Bajden) mogao upotrebiti tu varijantu… protiv najznačajnijih ruskih banaka sa štetnim efektom po rusku privredu“, rekao je senator.Međutim, zamenica američkog državnog sekretara Viktorija Nuland saopštila je da Bela kuća smatra besmislenim uvođenje sankcija pre navodne invazije na Ukrajinu.„Najbolje obuzdavanje je kada postoji izvesna strateška neodređenost oko toga šta tačno nameravamo da uradimo“, dodala je ona, podsetivši da sankcije predviđaju uvođenje ekonomskih mera: kontrolu izvoza i mere protiv ruske elite.„Međutim, ako ih sada otkrijemo, tada Rusija može da preduzme mere ublažavanja posledica, što nam se čini besmislenim“, zaključila je Nulandova.U medijima se redovno pojavljuju informacije da Rusija može biti isključena sa SVIFT-a. Kao odgovor na to, Moskva je već napravila svoj sistem za predaju finansijskih poruka. Prema poslednjim podacima, već ga koriste 23 strane organizacije iz Belorusije, Kazahstana, Kirgizije, Nemačke i Švajcarske.Senator radi na projektu „majke svih sankcija“ koji uključuje mere protiv glavnih sektora ruske privrede, državnog duga i rukovodstva zemlje. On je rekao da rad na objedinjavanju antiruskih inicijativa koje cirkulišu u Kongresu ubrzano napreduju. Republikanac Džim Riš, potvrdio je da se radi praktično „24 časa dnevno“. On se složio da konačnaa varijata može da sadrži kombinaciju hitnih i odloženih sankcija.Podsetimo, Kijev i zapadne države u poslednje vreme izražavaju zabrinutost zbog navodnog povećanja „agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine.\nrusija, sankcije, sad, rusija – politika, svet – politika\n21:25 30.01.2022 (Osveženo: 22:30 30.01.2022)\nDeo sankcija koje se pripremaju protiv Rusije u slučaju zaoštravanja situacije oko Ukrajine može biti preventivno uvedeno, izjavio je šef međunarodnog komiteta američkog Senata Robert Menendes u intervjuu televiziji Si-En-En.\n„Neke sankcije mogu biti unapred uvedene“, rekao je senator.\nMenendes se založio da u paketu sankcija ostane mogućnost isključenja Rusije sa međunarodnog bankarskog sistema SVIFT.\n„Smatram da sve opcije treba da budu na stolu kako bi predsednik (SAD Džozef Bajden) mogao upotrebiti tu varijantu… protiv najznačajnijih ruskih banaka sa štetnim efektom po rusku privredu“, rekao je senator.\nMeđutim, zamenica američkog državnog sekretara Viktorija Nuland saopštila je da Bela kuća smatra besmislenim uvođenje sankcija pre navodne invazije na Ukrajinu.\n„Najbolje obuzdavanje je kada postoji izvesna strateška neodređenost oko toga šta tačno nameravamo da uradimo“, dodala je ona, podsetivši da sankcije predviđaju uvođenje ekonomskih mera: kontrolu izvoza i mere protiv ruske elite.\n„Međutim, ako ih sada otkrijemo, tada Rusija može da preduzme mere ublažavanja posledica, što nam se čini besmislenim“, zaključila je Nulandova.\nU medijima se redovno pojavljuju informacije da Rusija može biti isključena sa SVIFT-a. Kao odgovor na to, Moskva je već napravila svoj sistem za predaju finansijskih poruka. Prema poslednjim podacima, već ga koriste 23 strane organizacije iz Belorusije, Kazahstana, Kirgizije, Nemačke i Švajcarske.\nSenator radi na projektu „majke svih sankcija“ koji uključuje mere protiv glavnih sektora ruske privrede, državnog duga i rukovodstva zemlje. On je rekao da rad na objedinjavanju antiruskih inicijativa koje cirkulišu u Kongresu ubrzano napreduju. Republikanac Džim Riš, potvrdio je da se radi praktično „24 časa dnevno“. On se složio da konačnaa varijata može da sadrži kombinaciju hitnih i odloženih sankcija.\nPodsetimo, Kijev i zapadne države u poslednje vreme izražavaju zabrinutost zbog navodnog povećanja „agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine.\nBritanija sledeće nedelje uvodi nove sankcije Rusiji\n30 Januar, 10:31


U oluji na jugu Nepala poginulo 25 ljudi\nU oluji koja je pogodila jug Nepala poginulo je 25 ljudi, a 400 je povređeno, saopštili su zvaničnici te zemlje. Zvaničnici su naveli da će broj mrtvih verovatno rasti, pošto je oluja zahvatila mnoga sela u oblasti Bara, oko 120 kilometara južno od… »\nB92: U oluji u Nepalu 25 mrtvih i stotine povređenihNovi magazin: U oluji u Nepalu 25 mrtvih i stotine povređenihjoš 1 povezana\n"Meksički kralj droge" pokreće novi biznis - iz zatvora\nOsuđeni narko bos Hoakin El Čapo Guzman objavio je da planira pokretanje modnog brenda iz zatvora koji bi trebalo da nosi njegovo ime i prezime. Kako prenosi Njujork dejli njuz, El Čapo je inspiraciju za pokretanje novog biznisa pronašao u svojim… »\nRadio 021: El Čapo iz zatvora pokreće modni brendTelegraf: Meksički narko bos pokreće biznis iza rešetaka: El Čapo će prodavati odeću sa svojim potpisomjoš 2 povezane\nBeograd -- Predsednik Aleksandar Vučić razgovarao je telefonom sa predsednikom Turske Redžepom Tajipom Erdoganom. Vučić je Erdoganu čestitao na pobedi na današnjim lokalnim izborima u većini turskih gradova. Predsednik Vučić je rekao da se… »\nNovi magazin: Vučić čestitao Čaputovoj i Erdoganu na izbornim pobedamaRTS: Vučić čestitao Erdoganu na pobedi u većini gradova


Zbog mešetara BiH pred sankcijama Ruske federacije – Zvornik Danas\nNaslovna/VIJESTI/Ekonomija/Zbog mešetara BiH pred sankcijama Ruske federacije\nSARAJEVO, BANJALUKA – Zbog nerealno velikog izvoza pojedinih proizvoda iz BiH u Rusku Federaciju (RF) i sumnje da roba iz EU preko BiH završava na njihovom tržištu, najveća zemlja svijeta od BiH traži odgovore, a u krajnjem slučaju mogla bi uvesti i sankcije i zabraniti uvoz poljoprivrednih proizvoda iz BiH.\nZa početak, RF od institucija BiH zatražila je hitan odgovor o tome koliko BiH proizvede određenih poljoprivrednih proizvoda i na kojim površinama je to zasađeno, prije svega jabuka, krušaka, krompira i grožđa. Iako je odgovor zatražen još 19. novembra, do juče on nije bio poznat, pišu Nezavisne novine.\n„Plašimo se zabrane izvoza iz BiH u Rusiju i na to smo upozoravali, jer znalo se da će nakon što je Rusija uvela sankcije EU doći do pritiska na BiH u smislu da se preko nje izvozi u Rusiju“, rekao je Dragoja Dojčinović, predsjednik Udruženja voćara.\nInače, i Federalna služba za veterinarski i fitosanitarni nadzor RF nedavno je održala hitan sastanak sa predstavnikom Ambasade BiH u Moskvi jer se, prema njihovim podacima, uvoz voća i povrća povećao više od tri puta.\n„U prvih devet mjeseci 2013. godine izvoz iz BiH zabilježen je u količini od 1.014 tona proizvoda iz oblasti zemljoradnje i voćarstva, a u prvih devet mjeseci ove godine izvoz pomenutih proizvoda iz BiH realizovan je u količini od 3.123 tone“, navodi se u pismu Ivana Brabalića, ambasadora BiH u Rusiji, koje je poslao na adresu Ministarstva spoljnih poslova BiH.\nPrema informacijama potvrđenim iz više izvora, situacija s izvozom u Rusiju iz BiH je potpuno jasna. Radi se o tome da nakon što je Rusija uvela sankcije zemljama EU, poljoprivrednici i proizvođači iz tih zemalja preko BiH pokušavaju svoju robu da plasiraju u Rusku Federaciju.\n„To ne rade proizvođači već mešetari i tajkuni koji su iskoristili momenat i vjerovatno uvoze i vrše reeksport“, kaže Dojčinović.\nOn naglašava da je proizvođačima u BiH bilo dobrodošlo što je Rusija uvela sankcije EU i da su tu mnogi vidjeli svoju šansu, ali da će, kako stvari sada stoje, koristi imati samo tajkuni i pojedinci.\nSa druge strane, u UIO BiH kažu da će u narednom periodu izvršiti analizu izvezenih proizvoda u Rusiju. „Ako bude potrebe, radićemo provjere i na terenu“, rekao je Ratko Kovačević, portparol UIO.\nPrema podacima kojima raspolaže UIO, u prvih devet mjeseci prošle godine iz BiH u RF nije izvezen nijedan kilogram krompira, međutim u istom periodu ove godine čak 94 tone ove biljke su otišle put Rusije. Što se tiče jabuka i krušaka iz BiH u prvih 10 mjeseci 2014. ukupno ih je izvezeno 2.066 tona vrijednosti 2,6 miliona KM, dok je taj izvoz u prvih 10 mjeseci prošle godine bio svega 10 tona u iznosu od 9.410 KM. U Rusku Federaciju iz BiH u prvih 10 mjeseci prošle godine izvezeno je 65 tona grožđa ukupne vrijednosti 125.000 KM, a ove godine oko 53 tone vrijedne 87.204 KM.\nZanimljivo je i to da se podaci UIO i podaci RF ne poklapaju, pa tako institucije Ruske Federacije tvrde da je iz BiH uvoz grožđa povećan pet puta i to sa 68 na 389 tona ove godine.\nZbog novonastalih problema u trgovini s Ruskom Federacijom juče je u Ministarstvu spoljne trgovine i ekonomskih odnosa BiH održan sastanak, koji do zaključenja ovog broja „Nezavisnih“ nije bio završen.\nbih izvoz u rusiju povrce proizvodnja sankcije voce


RTS :: Rešenja PIO fonda i na Brajevom pismu\nDruštvo Rešenja PIO fonda i na Brajevom pismu\nponedeljak, 02. dec 2019, 13:38 -> 13:44\nRešenja PIO fonda i na Brajevom pismu\nZoran Đorđević je, na skupu u Skupštini Srbije uoči Međunarodnog dana osoba sa invaliditetom "Pristupačna budućnost", rekao da je problem osoba sa invaliditetom to što još uvek ne postoje pristupne rampe u brojnim ustanovama, te su one tako nedostupne za njih.\nMinistar je naveo da kroz različite programe sa NSZ pokušavaju da reše i problem nezaposlenosti osoba sa invaliditetom, da su organizovane brojne prekvalifikacije i dokvalifikacije.\nĐorđević je rekao da je u ministarstvu koje vodi zaposleno nekoliko osoba sa invaliditetom, da je zadovoljan njihovim radom i da bi voleo da njegov primer slede i druga ministarstva i javna preduzeća.\nInformacione tehnologije su oblast gde osobe sa ivaliditetom, kako je rekao, mogu da daju poseban doprinos, te su zbog toga nedavno organizovane IT obuke za osobe sa invaliditetom.\nReprezentativac Srbije u košarci u kolicima Željko Ćirković rekao je da je košarka u kolicima jedini kolektivni sport kojim se mogu baviti osobe sa svim vrstama invaliditeta.\nOn je rekao da je za njega košarka u kolicima život, da je košarkaški teren mesto gde su svi jednaki. Osobama sa invaliditetom je poručio da "zagrle život" i da su dobro došli na košarku u kolicima.\nU holu Skupštine Srbije organizovana je izložba na kojoj su prikazane svetski poznate javne ličnosti koje su imale neki oblik invaliditeta ali su dale ogroman doprinos za svet.\nOrganizator izložbe o osobama koje su menjale svet je Robert Čoban.


SRBIJA SPREMNA ZA OTVARANJE POGLAVLJA KOJA SE ODNOSE NA SLOBODU KRETANJA RADNIKA, SOCIJALNU POLITIKU I ZAPOŠLJAVANJE\nMinistarka za rad, zapošljavanje, boračka i socijalna pitanja Darija Kisić Tepavčević razgovarala je sa stalnim državnim sekretarom Saveznog ministarstva za rad i socijalna pitanja SR Nemačke Rolfom Šmahtenbergom o nastavku procesa evropskih integracija Srbije i unapređenju saradnje dvaju ministarstava.\nKisić Tepavčević je istakla da je proces priključenja Srbije EU strateški pravac i jedan od najvažnijih stubova naše spoljne politike, i dodala da naša zemlja, u skladu sa tim, očekuje vrlo brzo otpočinjanje pregovora i u onim pregovaračkim poglavljima koja do sada nisu otvorena.\nOna je naglasila da su poglavlja 2 i 19, koja se odnose na slobodu kretanja radnika i socijalnu politiku i zapošljavanje, a u nadležnosti su resornog ministarstva, spremna za početak pregovora.\nMinistarka je ukazala na to da Nemačka značajno podržava realizaciju aktivnosti iz delokruga nadležnosti Ministarstva za rad, zapošljavanje, boračka i socijalna pitanja, i izrazila uverenje da će buduća saradnja biti produbljena.\nŠmahtenberg je ocenio da postoji prostor za unapređenje saradnje srpskog i nemačkog ministarstva, i u tom smislu predložio potpisivanje memoranduma o razumevanju, kojim bi bili definisani okviri za buduću saradnju.\nIzvor: Vebsajt Vlade, 11.10.2021.


Mesec dana gori deponija, nadležni traže razjašnjenje o zagađenosti\nPoverenik za informacije od javnog značaja i zaštitu podataka o ličnosti ocenio je danas kao potpuno opravdan zahtev Zaštitnika građana upućen institucijama nadležnim za monitoring kvaliteta vazduha, da objave sve informacije o načinu i rezultatima merenja povodom požara na deponiji u Vinči i pozvao sve te institucije da se na taj zahtev odazovu bez odlaganja. Na deponiji Vinča, koja se prostire na 68 hektara ograđene i upotrebne površine, od 18. maja tinja požar. Deponija na obodu Beograda osnovana je 1977. godine kao najveća deponija na teritoriji prestonice koja svojim kapacitetom podmiruje odlaganje otpada sa 13 od 17 opština grada. Dnevni priliv smeća, kućno smeće, ali i kabasti otpad, građevinski šut, zemlja, lim i ostalo, iznosi više od 2.700 tona.\nZaštitnik građana je juče zatražio od nadležnih institucija dostavljanje svih informacija o načinu i rezultatima izvršenih merenja, kao i vrsti zagađujućih materija čije je merenje vršeno.\nPoverenik ocenjuje da je nesporno pravo javnosti na informacije o kvalitetu životne sredine. U konkretnim okolnostima ovo pravo je pojačano činjenicama da požar u Vinči traje već mesec dana, kao i kontradiktornim informacijama i stavovima stručnjaka koji su se u javnosti pojavljivali o mogućim štetnim posledicama, što sve s razlogom izaziva uznemirenje kod građana.\nS tim u vezi, Poverenik podseća da Zakon o zaštiti životne sredine u odredbama čl. 78 i 80, izričito predviđa da su organi vlasti dužni da blagovremeno, potpuno i objektivno obaveštavaju javnost o pojavama koje prate u okviru monitoringa nivoa zagađujućih materija i remisija, kao i da obezbeđuju da te informacije budu dostupne u vidu elektronskih baza podataka putem javnih telekomunikacionih mreža.\nU toku je i izbor partnera za projekat sređivanja deponije u Vinči, koji je vredan 300 miliona evra, a otvaranje koverata biće organizovano 13. jula.\n"Večernje novosti" pišu da će posle tri godine priprema, sledećeg meseca konačno početi da se rešava najveći ekološki problem u Evropi - deponija Vinča,gde će izabrani partner izgraditi reciklažno postrojenje.\nNa adresu gradske uprave stiglo pet ponuda za javno-privatno partnerstvo, a firma koja pobedi će o svom trošku sanirati i zatvoriti vinčansku deponiju, dok će se iz nove deponije otpad pretvarati u električnu i toplotnu energiju, navodi beogradski dnevni list.\nGradonačelnik Beograda Siniša Mali izjavio je za "Novosti" da su od prvobitno 11 prijavljenih, priznate kvalifikacije za pet kompanija, FČ, Suze, Veolia, Urbaser. Kompletan procenjeni iznos od 300 miliona evra za kapitalna ulaganja obezbediće privatni partner.\nPrethodnih godina, za Vinču i njene kapacitete interesovalo se oko stotinu specijalizovanih kompanija i konzorcijuma, a izazov je veliki, jer se deponija punila 40 godina.\nUgovor o javno-privatnom partnerstvu je takav da će posle 20 ili 25 godina te fabrike ostati u rukama grada. Kompanija partner će samo na određeno vreme upravljati deponijom, a prestonica će zadržati pravo da određuje visinu komunalnih naknada i da ih naplaćuje od građana, navode "Novosti".


Mihajlović: Orden Aleksаndrа Nevskog potvrdа ugledа Srbije i Vučićа\nIzvor: NoviMagazin.rs, 07.Jan.2019, 19:27 (ažurirano 02.Apr.2020.)\nPotpredsednica Vlade Zorana Mihajlović izjavila je danas da je odluka ruskog predsednika Vladimira Putina da odlikuje predsednikа Srbije Aleksаndrа Vučićа ordenom Aleksаndrа Nevskog, nаjboljа je potvrdа ugledа koji Srbija i njen predsednik uživaju među velikim silаmа i svetskim liderimа.\nMihajlović je u saopštenju Ministarstva građevinarstva, saobraćaja i infrastrukture navela da je taj orden >> Pročitaj celu vest na sajtu NoviMagazin.rs << ;Aleksаndrа Nevskog i znаk dа se može očekivati bolja saradnja dve zemlje.\n"Dodelа nаjvišeg ordenа ruske držаve srpskom predsedniku je ohrаbrenje i zа Vlаdu Srbije i zа sve koji rаde nа tome dа odnosi Srbije i Rusije budu još bolji, kаko politički, tаko i ekonomski, gde imаmo puno zаjedničkih projekаtа i mogućnosti dа nаšu sаrаdnju proširimo", navela je Mihajlović.\nMinistarka građevinarstva, saobraćaja i infrastrukture ;je Vučiću čestitala dobijanje ordena, navodeći da ga "poslednjih sto godinа nije dobio nijedаn Srbin".\n"Verujem dа ovа vest trebа dа obrаduje svаkogа ko želi nаpredаk Srbije i još bolje odnose sа njenim trаdicionаlnim prijаteljimа, kаkаv je Rusijа", navela je Mihajlović.\nIzvor: NoviMagazin.rs, 08.Jan.2019, 10:15\nPotpredsednica Vlade Srbije Zorana Mihajlović izjavila je danas da sa opozicijom nema o čemu da se razgovara, dok su predsednik Srbije Aleksandar Vučić i Vlada Srbije uvek spremni da razgovaraju sa nezadovoljnim građanima..."Sa onima koji su upropastili Srbiju, koji su opljačkali fabrike i ljude...


Tag / Lindzi Lohan / Vesti online\nGlumac Nikolas Kejdž skoro je sve "spiskao" na vile, jahte i automobile, ali i neobične stvari. Kupio je i dve otrovne albino kobre koje ilegalno poseduje u Kaliforniji, a dao je milion i po dolara...\nPrvo sa Kuranom u rukama, sada sa Erdoganom: Glumica i zvanično prešla u islam?\nGlumica Lindzi Lohan za koju se nagađa da je nedavno promenila veru nakon što je uslikana sa Kuranom u rukama, vratila se na društvenu mrežu Instagram i to sa potpuno neočekivanom fotografijom.\nPevačica optužila verenika da je vara, ovaj pokušao da je ubije?\nPevačica i glumica Lindsi Lohan verena je za ruskog milionera Egora Tarabasova, ali izgleda da u njihovoj vezi ne cvetaju ruže.\nOva glumica je priznala: Prelazim u islam!\nFOTO: Kako se Lindzi Lohan izblamirala na tviteru?\nPosrnula glumica Lindzi Lohan, jednostavno ne može da se vrati na stari put koliko god pokušavala, a ovaj poslednji put se i propisno izblamirala.